Diari Oficial de la Generalitat Valenciana


Sumari del DOGV 6961, del 08-02-2013 (2013/1017)

RESOLUCIÓ de 10 de gener de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació del text del conveni col·lectiu per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, residències maternoinfantils i servici d'ajuda a domicili de titularitat pública a la Comunitat Valenciana (Codi: 71410795844386).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6961

Data del DOGV
:   08-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1017


Data del document
:   10-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 10 de gener de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació del text del conveni col·lectiu per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, residències maternoinfantils i servici d'ajuda a domicili de titularitat pública a la Comunitat Valenciana (Codi: 19745143693829). [2013/1017]  
Vist el text del conveni col·lectiu per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, residències maternoinfantils i servici d'ajuda a domicili de titularitat pública a la Comunitat Valenciana, subscrit per la Comissió Negociadora, integrada de part empresarial, per representants d'AERTE, i de part dels treballadors, pels sindicats FSS-CCOO-PV i FSP-UGT-PV, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb la notificació a la Comissió Negociadora, i el depòsit del text del conveni.  
  
Segon  
Disposar la seua publicació en el Diari Oficial de la Comunitat Valenciana.  
  
València, 10 de gener de 2013.- El subdirector general de Relacions Laborals: Reyes Maximiliano Coronado Coronado.  
  
  
  
Conveni col·lectiu laboral per a les empreses que tinguen adjudicada, per mitjà de contracte amb alguna administració publica, la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat pública, en la Comunitat Valenciana  
  
CAPÍTOL I  
  
Article 1. Àmbit funcional  
El conveni col·lectiu serà aplicable en totes aquelles empreses que tinguen adjudicada, per mitjà de contracte amb alguna administració pública, la gestió de residències de tercera edat, centres de dia, centres de dona 24 hores, centres d'acollida de dones maltractades i servicis d'ajuda a domicili de titularitat pública, ja siguen municipals, provincials, autonòmics o estatals.  
Queden expressament exclosos de l'àmbit d'aplicació d'este conveni, les residències de la tercera edat de propietat privada i les empreses que realitzen cures sanitàries específiques com a activitat fonamental, entenent esta exclusió sense perjuí de l'assistència sanitària a les persones usuàries com a conseqüència dels problemes propis de la seua edat.  
  
Article 2. Àmbit territorial  
Este conveni tindrà el seu àmbit d'aplicació en tot el territori de la Comunitat Valenciana.  
  
Article 3. Àmbit personal  
Queden compresos en l'àmbit del conveni tots els treballadors que presten els seus servicis en les empreses afectades per este conveni.  
  
  
Article 4. Vigència i duració  
El conveni col·lectiu entrarà en vigor des de l'1 de gener de 2011, i tindrà vigència fins al 31 de desembre de 2013, amb independència de la data en què siga firmat o del dia que siga publicat en el Diari Oficial de la Comunitat Valenciana (DOCV).  
  
Article 5. Denúncia i pròrroga  
Qualsevol de les parts firmants podrà denunciar el conveni col·lectiu o qualsevol de les seues pròrrogues amb una antelació mínima de trenta dies abans del seu venciment. En este cas, el conveni es prorrogarà provisionalment tant en les seues clàusules normatives com obligacionals, fins a l'entrada en vigor del nou conveni. Perquè la denúncia tinga efecte, haurà de fer-se per mitjà d'una comunicació escrita a l'altra part, comunicació que haurà de registrar-se en la Conselleria d'Economia, Hisenda i Ocupació amb una antelació mínima de trenta dies abans del seu venciment. En cas de no produir-se la mencionada denúncia, s'entendrà que el conveni es prorroga automàticament d'any en any. En este cas, tots els conceptes econòmics s'incrementaran tenint en compte l'índex de preus al consum, corresponent a l'any anterior per a tot el conjunt nacional, segons les dades oficials que publica l'Institut Nacional d'Estadística, més un punt.  
  
  
Article 6. Vinculació a la totalitat  
Les condicions pactades formen un tot orgànic i indivisible i als efectes de la seua aplicació pràctica, seran considerades globalment. En el cas que la jurisdicció social a instàncies de l'autoritat laboral o qualsevol dels afectats anul·le algun dels pactes del conveni col·lectiu, quedarà sense efecte la totalitat, i les parts afectades, en el termini de dos mesos a partir de la fermesa de la sentència o resolució, hauran de renegociar el seu contingut.  
  
  
Article 7. Irrenunciabilitat  
Es tindrà per nul·la i per no feta la renúncia per part dels treballadors i treballadores de qualsevol benefici establit en el conveni; així mateix, es consideraran nuls, i es reputaran com a no disposats i sense cap efecte, qualsevol conveni, acord, resolució o clàusula (individual o col·lectiva) que implique condicions menys beneficioses. En tot cas, es mantindran totes aquelles condicions, tant salarials com socials i laborals, que milloren el present conveni i que cada treballador o treballadora puguen tindre.  
  
Article 8. Comissió negociadora  
La Comissió Negociadora quedarà constituïda pels representants de les associacions empresarials afectades pel conveni col·lectiu i pels treballadors i treballadores de les dites entitats representats per les centrals sindicals amb la implantació legal. La distribució dels seus membres està en funció de la proporció de representativitat d'estes en el si de les empreses afectades. Quedarà constituïda en el termini màxim d'un mes a partir de la denúncia del conveni, amb la mateixa representativitat numèrica entre ambdós parts. Actuaran de president i secretari de la dita Mesa Negociadora les persones que acorden els membres de la Mesa, per majoria de cada una de les representacions.  
  
  
Article 9. Comissió paritària  
1. Es crea una Comissió Paritària del conveni, formada per les organitzacions firmants. Les seues funcions seran les d'interpretació, mediació i arbitratge, conciliació i vigilància del seu compliment.  
Igualment, assumix entre les seues funcions la possibilitat d'adaptació o, si és el cas, modificació del conveni durant la seua vigència. En tot cas, per a dur a terme modificacions del conveni de caràcter normatiu, hauran d'incorporar-se a la Comissió Paritària la totalitat dels subjectes legitimats per a la negociació, encara que no hagen sigut firmants del conveni, en els termes previstos pels articles 87 i 88 de l'Estatut dels Treballadors.  
2. Per als casos en què en un àmbit inferior, durant el preceptiu període de consultes, no s'haja produït un acord entre la part empresarial i la representació sindical o comissió ad hoc, respecte a la inaplicació salarial (article 82.3 de l'Estatut dels Treballadors), o a la modificació substancial de les condicions establides en el present conveni (article 41.6, en relació amb l'article 82.3, ambdós de l'Estatut dels Treballadors), o en els casos de mobilitat geogràfica de caràcter col·lectiu (article 40.2 de l'Estatut dels Treballadors), les parts hauran de dirigir-se a la Comissió Paritària que en el termini màxim de 7 dies haurà de resoldre sobre l'assumpte plantejat. En cas de desacord en el si de la Comissió Paritària, les parts se sotmetran al procés de solució extrajudicial de conflictes previst en este conveni. S'entendrà esgotat el tràmit d'intervenció prèvia de la Comissió Paritària quan transcórrega el termini màxim de set dies a comptar des que la discrepància va ser plantejada sense que hi haja pronunciament de la Comissió Paritària.  
  
En cas d'inexistència de representació unitària o sindical del personal en l'empresa, plantejada la inaplicació salarial (article 82.3 de l'Estatut dels Treballadors) o la modificació substancial de les condicions establides en el present conveni (article 41.6, en relació amb l'article 82.3, ambdós de l'Estatut dels Treballadors), o en els casos de mobilitat geogràfica de caràcter col·lectiu (article 40.2 de l'Estatut dels Treballadors), l'empresa i/o la comissió específica ad hoc constituïda en l'àmbit de l'empresa hauran d'informar la Comissió Paritària en un termini màxim de set dies comptats des de l'inici de les negociacions respecte d'estes modificacions, així com del resultat de les dites negociacions. En cas de desacord, se seguirà el procediment establit en el paràgraf anterior.   
3. Ambdós parts, amb caràcter general, convenen sotmetre a la Comissió Paritària tots els problemes, discrepàncies o conflictes que puguen sorgir de l'aplicació o interpretació del conveni, amb caràcter previ al plantejament dels distints supòsits davant de l'autoritat o jurisdicció social competent, que hauran de resoldre en el termini màxim de quinze dies des de la presentació de la situació. En cas de no produir-se la dita resolució pel motiu que siga, es donarà per complit el tràmit en la Comissió Paritària.  
4. La Comissió Paritària estarà integrada per huit persones, quatre per la representació empresarial i altres quatre per les representacions sindicals firmants d'este conveni col·lectiu. El vot de les persones que componen la Comissió Paritària serà, tant en el banc empresarial com en el sindical, proporcional a la representativitat acreditada per a la constitució de la mesa negociadora del conveni col·lectiu.  
5. Amb caràcter general, la Comissió Paritària es reunirà sempre que ho sol·licite qualsevol de les representacions, amb indicació del tema o temes a tractar, i es donarà publicitat del que s'acorde.  
6. A fi d'agilitzar els procediments en el si de la Comissió Paritària, es constituïx una comissió permanent d'esta que estarà conformada per una persona per cada una de les organitzacions integrants d'aquella. El vot de les persones que componen esta comissió permanent serà, en el banc empresarial, proporcional al que va ser la seua representació en la mesa negociadora del conveni i en el mateix sentit en el banc sindical. Esta comissió permanent tindrà entre les seues funcions les de resoldre aquelles qüestions plantejades a la Comissió Paritària i que exigisquen una resposta ràpida i eficaç en el terme de 7 dies. Per a això, la comissió permanent es reunirà en el termini màxim de 48 hores des que s'haja rebut en la secretaria de la Comissió Paritària la sol·licitud de la seua intervenció. Les decisions que s'adopten en el si d'esta comissió permanent hauran de ser ratificades en la següent reunió de Comissió Paritària.  
7. Les diferents sol·licituds enviades a la secretaria de la Comissió Paritària seran registrades i remeses, en el mateix dia, a totes les organitzacions que en formen part.  
Per a poder adoptar acords, hauran de participar en les reunions, tant en la Comissió Paritària com en la permanent d'esta, directament o per representació, més de la mitat dels seus components per cada una de les dos parts representades. Serà necessari el vot de la majoria absoluta de cada una de les dos part.s  
Per als casos en què la Comissió Paritària no resolga sobre les sol·licituds plantejades, ambdós parts, patronal i sindicats, acorden el sotmetiment exprés als acords per a la solució autònoma de conflictes d'àmbit autonòmic.  
Els acords de la Comissió Paritària tindran el mateix valor que el text d'este conveni col·lectiu, d'acord amb el que disposa l'article 91.4 de l'Estatut dels Treballadors.  
8. S'assenyala com a domicili de la Comissió Paritària, a l'efecte de registre, l'Associació Empresarial de Residències i Servicis a Persones Dependents de la Comunitat Valenciana (AERTE), siti a Benimàmet (46621, València), en el carrer Vilamarxant 2, baixos, esquerra. A l'efecte de comunicació amb esta, s'habilita la següent adreça de correu electrònic: .  
9. Durant la vigència del present conveni, la Comissió Paritària quedarà integrada per les organitzacions següents:  
Per les organitzacions empresarials:  
Per la patronal:  
AERTE  
Per les centrals sindicals:  
FSS-CCOO-PV  
FSP-UGT-PV  
  
Article 10. Increment salarial i clàusula de revisió  
La taula salarial per a l'any 2011 serà la mateixa taula existent al desembre de 2010 i que s'adjunta al present conveni com a annex I.  
Per a l'any 2012 s'establix un increment salarial sobre la taula de 2011 d'un 0,3%.  
Per a l'any 2013 s'establix un increment salarial sobre la taula de 2012 d'un 0,3%.  
  
CAPÍTOL II  
  
Article 11. Organització del treball  
L'organització del treball serà facultat de l'empresa, sense perjuí dels drets d'audiència, informació, negociació, etc., reconeguts als treballadors i treballadores i als seus representants en el conveni col·lectiu, Estatut dels Treballadors i la resta de normativa aplicable.  
  
  
CAPÍTOL III  
  
Article 12. Actualització de plantilles  
Les empreses vinculades per este conveni elaboraran les corresponents relacions de llocs de treball en cada un dels centres de les quals entregaran una còpia en el termini d'un mes de l'entrada en vigor del conveni als representants dels treballadors i treballadores o a la Comissió Paritària del conveni, per al seu coneixement.  
  
Article 13. Contracte de treball  
En desplegament del que disposa l'article 15 de l'Estatut dels Treballadors, les empreses afectades per l'àmbit del conveni col·lectiu es regiran per les modalitats de contractació reflectides en este.  
  
En els contractes subscrits en les empreses afectades pel conveni col·lectiu, haurà de figurar expressament la denominació d'este, la categoria professional, el lloc de treball a ocupar, així com les dades que s'arrepleguen en el model oficial de contracte i les que es deriven de la relació contractual entre les parts. D'acord amb la legislació sobre els drets d'informació als representants legals dels treballadors i treballadores en matèria de contractació, se'ls facilitarà una còpia bàsica del contracte de treball.  
Serà funció dels comités d'empresa i/o dels delegats/ades del personal, així com de les seccions sindicals, la vigilància i el control que l'anteriorment exposat es complisca fidelment. En aquelles empreses on no existisquen representants dels treballadors i treballadores, la funció de vigilància i control la desenrotllarà la Comissió Paritària del conveni.  
  
  
1. Modalitats de contractació  
A) Contracte indefinit.  
B) Per obra o servici determinat: aplicable per a la prestació de servicis de duració incerta. La relació laboral romandrà vigent, per adscripció al centre de treball, mentres continue la prestació de l'activitat o servici per la qual es va establir la relació contractual, amb independència de l'empresa que la gestione.  
C) Acumulació de tasques: aplicable de forma selectiva en el cas d'increment conjuntural de la demanda de servicis assistencials i amb un duració màxima de dotze mesos dins d'un període de díhuit mesos, comptats a partir de la data de formalització de la contractació. No es podrà contractar un altre treballador o treballadora per al mateix lloc de treball pel qual s'haja subscrit un contracte d'esta modalitat fins a, com a mínim, un any després d'haver finalitzat el dit contracte. En cas de fer-ho, el contracte subscrit així es convertirà en indefinit.  
  
D) Contracte d'interinitat: quan es tracte de substituir treballadors amb dret a la reserva del lloc de treball, així com en els casos de substitució de plantilla, entre altres, per causa de permís, vacacions, sanció, incapacitat temporal, descans per prescripció mèdica, excedència, etc., i, així mateix per a cobrir temporalment un lloc de treball durant el procés de promoció o selecció per a la seua cobertura definitiva.  
  
El contracte de treball haurà d'identificar el treballador substituït i la causa de la substitució, i haurà d'indicar si el lloc de treball a exercir serà el del treballador substituït o el d'un altre treballador de l'empresa que passe a exercir el lloc d'aquell.  
E) Contracte en pràctiques: tindrà una duració no inferior a dotze mesos prorrogables fins al límit legal. Les retribucions per a estos contractes seran del 100% del salari de la seua categoria.   
F) Contractació a temps parcial: caldrà ajustar-se al que disposa la legislació vigent.   
En tot cas, per a cobrir possibles ampliacions de servicis, les empreses, abans de subscriure un altre contracte de treball a temps parcial, oferiran prèviament als treballadors incrementar el seu contracte fins a aconseguir la jornada màxima legal.  
  
2. Període de prova  
S'establix un període màxim de prova en la contractació segons allò que s'ha regulat en l'Estatut dels Treballadors, de la manera següent:  
Grup A: sis mesos.  
Grup B: dos mesos.  
Grup C: quaranta-cinc dies.  
Grup D: trenta dies.  
Grup E: quinze dies.  
El període de prova haurà de ser pactat per escrit. Les parts contractants podran, durant la seua vigència, resoldre de forma unilateral i lliurement la relació laboral sense necessitat de preavís i sense dret a cap indemnització.  
  
3. Extinció de contracte   
El preavís d'extinció de contracte que formule l'empresa haurà d'anar acompanyat d'una proposta de liquidació i es farà amb quinze dies d'antelació al moment del cessament (quan el contracte siga de duració de 6 mesos o més). L'empresa haurà d'abonar com a indemnització als treballadors i treballadores tants dies com falten per als quinze de preavís.   
La proposta de liquidació haurà d'especificar amb tota claredat tots els conceptes que es deuen al treballador o treballadora i les quanties corresponents.  
Totes les liquidacions hauran de contindre la firma d'un representant sindical. Este representant serà preferentment de la secció sindical del sindicat al qual estiga afiliat el treballador o la treballadora. Si no és possible l'anterior, firmarà un membre del comité d'empresa o delegat de personal, o un representant de la secció sindical del sindicat més representatiu.  
Quan la liquidació no compte amb el requisit del paràgraf anterior, la firma del treballador o treballadora només suposarà l'acreditació de la recepció de la notificació, sense tindre efectes alliberadors, llevat que el treballador o treballadora renuncie a este dret de forma expressa.  
Quan s'extingisca la relació per dimissió del treballador o treballadora, este haurà de preavisar a l'empresa amb l'antelació següent.  
Grup A: un mes.  
Grup B: vint-i-cinc dies.  
Grup C: vint dies.  
Grup D: quinze dies.  
Grup E: quinze dies.   
La falta de preavís establit facultarà l'empresa per a deduir de les parts proporcionals a abonar en el moment de la liquidació als treballadors i treballadores l'equivalent diari del seu salari base per cada dia que falte en el reglamentari preavís anteriorment fixat. A l'efecte d'aplicació d'este article, s'establixen els grups següents:  
  
Grup A: director.  
Grup B: metge, psicòleg, advocat, coordinador d'infermeria, ATS/DE, fisioterapeuta, treballador social, terapeuta ocupacional i coordinador de SAD, educador social.  
Grup C: oficial administratiu, TASOC, puericultor, tècnic superior en educació infantil, monitor, ajudant de coordinació de SAD i coordinador de servicis generals.  
Grup D: auxiliar administratiu, auxiliar d'infermeria, auxiliar d'ajuda a domicili i cuiner.  
Grup E: auxiliars de residència, subaltern i conductor de vehicle adaptat.  
  
Article 14. Ingrés i provisió de vacants  
Els llocs vacants o de nova creació seran coberts conforme al procediment següent:  
1. Convocatòria interna. Tindran dret de preferència a cobrir les vacants existents els treballadors i treballadores que pertanguen al mateix centre o servici en què es produïsca la vacant, i en cas de no existir treballadors o treballadores interessats, els de la resta de l'empresa, sempre que reunisquen les condicions que s'exigisquen per al desenrotllament del lloc de treball. Tots els treballadors i treballadores tindran dret a presentar-se a les dites places en igualtat de condicions.  
2. Convocatòria externa. Si la plaça no es cobrix a través del procediment anterior, es realitzarà per mitjà d'una oferta externa, i caldrà superar unes proves de capacitació per al treball a desenrotllar. Les dites proves seran adequades al perfil del lloc de treball i seran públiques abans de la seua realització.   
3. En ambdós casos, les empreses elaboraran els criteris de selecció amb la participació dels representants dels treballadors.  
  
Article 15. Estabilitat de plantilles  
1. Les empreses afectades per este conveni substituiran amb contractacions els treballadors que per raó d'incapacitat temporal, vacacions, excedència, defunció, cessament, jubilació, acomiadament del treballador o qualsevol altre motiu deixen temporalment o definitivament de prestar els servicis en el centre o servici adjudicat.  
2. No obstant això, seran cobertes de forma prioritària amb treballadors/es de la plantilla que no tinguen la jornada màxima legal.   
3. Estes contractacions es formalitzaran en un termini màxim de cinc dies, en els casos en què estes contractacions estiguen previstes amb una antelació de 48 hores o més, com són vacacions, excedències, etc. Les contractacions han d'estar formalitzades des del primer dia.   
  
Article 16. Adequació de plantilles  
Si com a conseqüència que en els plecs de condicions l'Administració exigix una reducció de personal en els centres o servicis, la nova empresa adjudicatària respecte a l'anterior iniciarà conjuntament amb els representants dels treballadors un procés negociador per a adequar la plantilla a la nova situació amb preferència de continuïtat, en tot cas, per al personal amb més antiguitat de la plantilla.  
  
  
Article 17. Clàusula de subrogació del personal  
A fi de mantindre l'estabilitat dels treballadors i treballadores en l'ocupació, aconseguir la professionalització del sector i evitar en la mesura que siga possible la proliferació de contenciosos, ambdós parts acorden la regulació següent:  
1. A l'acabament de la concessió d'una contracta, bé siga la gestió d'un centre o el servici d'ajuda domiciliària, els treballadors i treballadores de l'empresa contractista ixent passaran a estar adscrits a la nova titular de la contracta, la qual se subrogarà en tots els drets i obligacions sempre que estiga dins d'algun dels supòsits següents:  
a) Treballadors i treballadores en actiu que presten els seus servicis amb una antiguitat mínima de cent vint dies en el centre o servici, siga quina siga la naturalesa o modalitat del seu contracte de treball. El dit termini d'antiguitat mínima no serà aplicable en els casos en què la contractació s'haja produït per a substituir algun treballador o treballadora que tinga rescindida de forma definitiva la seua relació laboral amb l'empresa. Quan en el període comprés en els 120 dies anteriors a la finalització de la contracta, el treballador o treballadora haja finalitzat un contracte de treball i subscrit un altre sense solució de continuïtat, amb la mateixa o una altra modalitat contractual, operarà igualment la subrogació.  
b) Treballadors i treballadores que en el moment del canvi de titularitat de la contracta es troben malalts, accidentats, en excedència, etc., sempre que hagen prestat els seus servicis en el centre de treball objecte de subrogació amb anterioritat a la suspensió del seu contracte de treball i que reunisquen l'antiguitat mínima establida en l'apartat a).  
  
c) Treballadors i treballadores que amb contracte d'interinitat substituïsquen algun dels treballadors mencionats en l'apartat anterior.  
  
d) Treballadors i treballadores de nou ingrés que per exigències del client s'hagen incorporat al centre, com a conseqüència de l'ampliació del contracte dins dels cent vint últims dies.  
e) Els treballadors i treballadores incorporats per l'anterior titular a este centre de treball dins dels últims cent vint dies continuaran pertanyent a la dita empresa, i no es produirà la subrogació esmentada llevat que s'acredite la seua efectiva incorporació al centre per algun dels supòsits anteriors.  
2. La nova empresa adjudicatària del servici comunicarà, per mitjà de telegrama o carta notarial, a l'empresa cessant i a la Comissió Paritària del present conveni el fet de ser la nova adjudicatària del servici. Si no es complix este requisit, la nova empresa adjudicatària automàticament i sense més formalitats se subrogarà amb tots els treballadors i treballadores que presten els seus servicis en el centre de treball objecte del canvi d'adjudicació.  
3. L'empresa cessant haurà de comunicar als treballadors i treballadores afectats la pèrdua de l'adjudicació dels servicis, així com el nom de la nova empresa adjudicatària, tan prompte com tinga coneixement de les dites circumstàncies.  
4. La nova empresa adjudicatària haurà de respectar als treballadors i treballadores tots els drets laborals que tinguen reconeguts en la seua anterior empresa, com ara categoria, salari, jornada, horari, antiguitat, etc. Així mateix, els treballadors i treballadores percebran al finalitzar l'adjudicació i a càrrec de l'empresa cessant la liquidació dels havers pendents (parts proporcionals de gratificacions extraordinàries, vacacions, etc.), que els puguen correspondre.   
A l'efecte de deixar-ne constància, entregarà a tots els treballadors i treballadores un document en què es reflectisca el reconeixement dels drets de la seua anterior empresa, amb menció expressa a l'antiguitat i categoria, dins dels trenta dies següents a la subrogació.  
  
5. A l'efecte de subrogació, l'empresa cessant haurà de posar a disposició de l'empresa adjudicatària, en un termini mínim de tres dies hàbils abans que esta comence la prestació del servici o des que tinga coneixement directe de la subrogació, la documentació següent:  
  
a) Certificat en què hauran de constar els treballadors i treballadores afectats per la subrogació, amb nom i cognoms, data de naixement, estat civil, DNI, número d'afiliació a la Seguretat Social, situació familiar (nombre de fills), categoria professional i, en general, qualsevol altra dada que, respectant el dret constitucional a la intimitat del treballador o treballadora, li siga requerida per l'empresa adjudicatària, a l'efecte de la subrogació.  
b) Fotocòpia de les nòmines dels tres últims mesos, o període inferior, segons siga procedent.  
c) Certificat de la Tresoreria de la Seguretat Social, així com declaració jurada d'estar al corrent de pagament. El certificat haurà d'estar datat en algun dels tres últims mesos anteriors al canvi d'adjudicació.  
  
d) Fotocòpia del TC1 i TC2 de cotització a la Seguretat Social dels tres últims mesos, o període inferior, si és procedent.  
e) Fotocòpia dels contractes de treball subscrits amb els treballadors i treballadores afectats, en el cas que s'hagen concertat per escrit. En els casos que no existisca contracte per escrit, haurà d'entregar una relació nominal dels treballadors i treballadores afectats, amb expressa menció de l'antiguitat reconeguda en l'empresa, així com qualsevol altra dada que, respectant el seu dret constitucional a la intimitat, li siga requerida per l'empresa adjudicatària, a l'efecte de la subrogació.  
f) Qualsevol altre document que, respectant el dret constitucional a la intimitat del treballador o treballadora, es requerisca com a necessari per a la subrogació.  
6. L'incompliment per part de l'empresa ixent dels requisits exposats en este article no eximix de l'obligació de la subrogació per part de la nova empresa adjudicatària.  
7. Si l'empresa cessant té descoberts en la cotització de la Seguretat Social dels treballadors i treballadores afectats per la subrogació, la nova empresa adjudicatària els subrogarà igualment, i estos hauran de formular per a això la corresponent denúncia davant de l'autoritat laboral contra l'empresa cessant i contra l'empresa principal contractant del servici.  
8. La nova empresa adjudicatària, d'acord amb la normativa vigent, quedarà eximida de qualsevol responsabilitat per descobert en les cotitzacions a càrrec de l'empresa cessant. Serà responsable subsidiari amb esta última l'empresari principal o contractant del servici.  
  
9. Els treballadors i treballadores que no hagen disfrutat de les vacacions reglamentàries abans de produir-se la subrogació, disfrutaran d'aquelles íntegrament amb el nou adjudicatari del servici, el qual, no obstant això, només abonarà la part proporcional del període que a ell li corresponga, i els treballadors i treballadores gaudiran de la resta fins a completar el període vacacional, en qualitat de permís no retribuït. En qualsevol cas, es respectarà el calendari vacacional que s'haja fixat.  
  
10. Si la subrogació implica treballadors i treballadores que realitzen la jornada en diversos centres de treball, i el el canvi d'adjudicació afecta un o més d'ells, l'empresa cessant i la nova adjudicatària del servici gestionaran la pluriocupació legal del treballador o treballadora. En estos casos, les empreses afectades s'obliguen a col·laborar conjuntament en els supòsits d'IT, permisos, vacacions, excedències, etc., dels treballadors i treballadores pluriocupats, a fi que els que es troben en alguna de les situacions indicades anteriorment o qualsevol altra d'anàloga significació, seguisca sempre el mateix règim en les empreses a què puga pertànyer.  
11. El punt anterior només serà aplicable en el cas que les empreses afectades, tenint preferència l'empresa cessant, no decidisquen que els treballadors i treballadores afectats únicament treballen per a una d'estes, sempre que siga en jornada completa.  
12. No desapareix el caràcter vinculant de la subrogació en el cas que el contractant del servici el suspenga, si l'empresa cessant o els treballadors i treballadores els contractes de treball dels quals s'hagen vist resolts per motius d'esta suspensió proven que el servici s'ha reiniciat per la mateixa o per una altra empresa.  
13. Els treballadors i treballadores d'un centre de treball el tancament del qual siga causa o conseqüència de l'obertura d'un altre del mateix contractant, passaran a estar adscrits a este nou centre i s'incorporaran a la plantilla de l'empresa adjudicatària del servici del nou centre.  
14. Igualment, la nova empresa haurà de respectar les garanties sindicals d'aquells delegats de personal membres del comité d'empresa i delegats sindicals, afectats per la subrogació.  
15. La relació laboral entre l'empresa cessant i els treballadors i treballadores afectats només s'extingirà en el moment que es produïsca la subrogació d'estos per la nova empresa adjudicatària del servici.  
  
16. L'aplicació d'este article serà de compliment obligatori per a les parts afectades pel canvi d'adjudicació de servici: empresa cessant, nova empresa adjudicatària del servici i empresa contractant, siga quin siga el seu estatus o la seua configuració jurídica i el personal afectat.  
  
  
Article 18. Mobilitat funcional  
La mobilitat funcional en l'empresa s'efectuarà d'acord amb les titulacions acadèmiques o professionals necessàries per a exercir la prestació laboral i amb respecte a la dignitat del treballador.  
La mobilitat en el lloc de treball només serà possible excepcionalment si hi ha raons tècniques i organitzatives (accidents, IT imprevista i aquelles contingències que no es puguen preveure amb antelació), estan justificades les necessitats peremptòries de l'activitat i esta situació és comunicada prèviament als representants dels treballadors i treballadores.  
Si es necessita destinar els treballadors i treballadores a tasques corresponents a una categoria inferior, serà necessari l'informe previ del comité d'empresa, delegats de personal o delegats sindicals, i els treballadors i treballadores percebran durant este temps el salari corresponent a la seua categoria professional.  
Per als treballs d'inferior categoria, mai es podran superar els tres mesos en un període d'un any o de sis mesos en tres anys.   
Quan es destinen els treballadors i treballadores a tasques corresponents a una categoria superior, però no corresponga legalment l'ascens, els treballadors i treballadores tindran dret a la diferència retributiva entre la categoria assignada i la funció que realment realitzen.  
  
  
CAPÍTOL IV  
Formació  
  
Article 19. Comissió Sectorial de Formació  
En el marc del present conveni, es constituirà, en el termini màxim de 6 mesos, la Comissió Sectorial de Formació, que estarà composta al 50% per les parts firmants del conveni. Igualment es comunicarà la seua constitució a les comissions del FORCEM o aquelles que les substituïsquen, tant en l'àmbit de la Comunitat Valenciana com en l'estatal.  
  
  
Article 20. Principis generals  
De conformitat amb el que preveu l'article 23 de l'Estatut dels Treballadors, i per a facilitar la seua formació i promoció professional, els treballadors i treballadores afectats pel conveni col·lectiu tindran dret a veure facilitada la realització d'estudis per a l'obtenció de títols acadèmics o professionals reconeguts oficialment, a la realització de cursos de perfeccionament professional organitzats per la mateixa empresa o altres organismes.   
L'empresa i la representació dels treballadors i treballadores reconeixen com a dret, derivat de la relació laboral, el de la formació i promoció en el treball.  
La formació i capacitació del treballador o treballadora que preste servicis en l'empresa, i d'acord amb les necessitats d'esta, està oberta, sense discriminació de cap tipus i amb les úniques limitacions que puguen provindre de la capacitat i coneixements previs que hauran de ser acreditats individualment.  
Un factor bàsic per a incrementar la motivació i la integració dels treballadors i treballadores i crear un mecanisme eficaç i indispensable per a articular la promoció és la formació. En conseqüència, la formació haurà de passar a un primer pla en la preocupació de l'empresa, per la qual cosa esta es compromet a vincular la formació als distints processos de la carrera dels treballadors i treballadores i a la promoció.  
  
  
Objectius de la formació  
La formació professional en l'empresa s'orientarà cap als següents objectius:  
A) Adaptació del titular al lloc de treball i a les seues modificacions.  
B) Actualització i posada al dia dels coneixements professionals exigibles en la categoria i lloc de treball.  
C) Especialització, en els seus diversos graus, en algun sector o matèria del mateix treball.  
D) Facilitar i promoure l'adquisició pels treballadors i treballadores de títols acadèmics i professionals.  
E) Coneixements d'idiomes nacionals i estrangers.  
F) Adaptar la mentalitat dels treballadors i treballadores cap a una direcció participativa.  
G) Ampliació dels coneixements dels treballadors i treballadores que els permeten prosperar i aspirar a promocions professionals i adquisició dels coneixements corresponents a altres llocs de treball.  
  
H) Conéixer les condicions laborals del seu lloc de treball en evitació de riscos laborals i promoció d'hàbits saludables.  
I) Afavorir l'accés de la dona a categories superiors i a llocs directius.  
J) Desenrotllar plans de formació orientats a l'adquisició de competències professionals dels treballadors a través de processos formatius que puguen ser objecte d'acreditació.  
  
Article 21. Desenrotllament de la formació  
1. La Comissió Sectorial de Formació determinarà, a través d'un estudi detallat, les necessitats de formació a partir de les quals s'elaborarà, en els tres primers mesos des de l'entrada en vigor del conveni col·lectiu, un pla de formació, amb el consegüent calendari anual de cursos a realitzar per les empreses, així com la petició a la Comissió General de Formació Contínua, o a aquella que la substituïsca, d'aquells cursos que s'entenga que han de ser finançats per esta.  
  
2. La formació s'impartirà preferentment durant l'horari laboral. En el cas d'aquells cursos que es programen fora de la jornada laboral del treballador o treballadora, el 50% del temps emprat en la formació serà considerat com a jornada efectiva de treball.  
Quan la formació tinga com a finalitat l'adaptació a les modificacions operades en el lloc de treball, el seu cost anirà a càrrec de l'empresa, sense perjuí de la possibilitat d'obtindre a este efecte els crèdits destinats a la formació. El temps destinat a la formació per a l'adaptació a les modificacions operades en el lloc de treball es considerarà en tot cas temps de treball efectiu.  
3. Els treballadors de l'empresa, i especialment els que exercisquen llocs de treball de comandament orgànic, estan obligats a prestar el seu suport ple al pla de formació, quan li siga requerit en activitats d'este i en l'àrea de la seua competència.  
4. La formació dels treballadors s'efectuarà a través de la mateixa empresa o per mitjà d'un concert amb centres oficials o reconeguts, realitzant-se preferentment en els locals de l'empresa.  
5. Els treballadors assistents als cursos programats hauran de presentar necessàriament un comunicat d'assistència a estos, així com una memòria on s'arrepleguen les matèries estudiades en el curs. A esta memòria tindran accés els treballadors i treballadores a qui els puga ser d'interés.  
6. Els treballadors de l'empresa podran presentar a la representació legal dels treballadors o directament a la direcció, suggeriments relatius a millorar aspectes i activitats concretes del pla de formació. Els suggeriments es faran arribar a la Comissió Sectorial de Formació.  
  
7. Tots els treballadors, independentment del grup professional a què pertanguen, tindran accés als cursos, seminaris, conferències, etc. de formació, reconversió o perfeccionament que organitze l'empresa sempre que estiguen relacionats amb el seu lloc de treball.  
  
8. De conformitat amb el que preveu l'article 23 de l'Estatut dels Treballadors i per a facilitar la formació i promoció professional en el treball, els treballadors i treballadores afectats pel conveni col·lectiu tindran dret a l'adaptació de la jornada ordinària de treball per a l'assistència a cursos de formació, o a la concessió del permís oportú de formació o perfeccionament professional amb reserva de lloc de treball.  
  
  
Article 22. Cost de la formació  
Per a portar a terme els plans de formació elaborats per la Comissió Sectorial de Formació del conveni, que es desenrotllen en virtut dels distints acords nacionals de formació o la normativa que els substituïsca, les empreses afectades pel conveni col·lectiu hauran de sol·licitar els fons necessaris per al seu finançament en la forma i condicions establides en el dit acord.  
  
Article 23. Certificat d'assistència  
Els certificats d'assistència i aprofitament, així com les valoracions i qualificacions obtingudes en els cursos, es faran constar en l'expedient dels treballadors que assistisquen i tindran rellevància per a la seua promoció professional.  
  
Article 24. Criteris de selecció per a l'assistència a cursos  
Tindran preferència per a l'assistència a cursos els treballadors que hagen participat en menys ocasions i aquells treballadors que estiguen exercint llocs de treball relacionats directament amb la matèria objecte del curs. Les decisions respecte d'això seran adoptades entre l'empresa i els representants del personal de mutu acord, i en el cas que no n'hi haja, per la Comissió Sectorial de Formació, a la vista de les sol·licituds.  
  
  
CAPÍTOL V  
Seguretat i salut laboral  
  
Article 25. Comissió Sectorial de Seguretat i Salut  
En el marc del conveni col·lectiu i com a òrgan de participació en la matèria, es constituirà, en el termini màxim de 6 mesos, la Comissió Sectorial de Seguretat i Salut Laboral, que tindrà una composició paritària de quatre membres per cada una de les parts firmants del conveni. La dita comissió tindrà com a objectiu coordinar el desplegament efectiu de la Llei de Prevenció de Riscos Laborals i dels acords adoptats en el conveni col·lectiu per al sector.  
  
Article 26. Salut laboral  
Els treballadors tenen dret a una protecció eficaç en matèria de seguretat i salut en el treball. Este dret suposa l'existència d'un correlatiu deure de l'empresari de protecció dels treballadors enfront dels riscos laborals. Així mateix, té el dret de participar en la política de la seua empresa o centre de treball. Els treballadors hauran de cooperar amb l'empresari perquè este puga garantir unes condicions de treball que siguen segures i no comporten riscos per a la seguretat i salut dels treballadors.  
En el marc de les seues responsabilitats, l'empresari realitzarà la prevenció dels riscos laborals per mitjà de l'adopció de totes les mesures que siguen necessàries i a través d'una acció permanent a fi de perfeccionar els nivells de protecció existents. L'empresa garantirà als treballadors i treballadores la vigilància periòdica del seu estat de salut en funció dels riscos inherents al treball que realitzen i a l'ambient laboral en què es desenrotlle. Esta vigilància només podrà dur-se a terme quan el treballador preste el seu consentiment. D'este caràcter voluntari només s'exceptuaran amb un informe previ dels representants dels treballadors, o en cas que no n'hi haja, de la Comissió Paritària del conveni, els supòsits en què la realització dels reconeixements siga imprescindible per a avaluar els efectes de les condicions de treball sobre la salut dels treballadors o per a verificar si l'estat de salut del treballador pot constituir un perill per a ell, per als altres treballadors o per a altres persones relacionades amb l'empresa.  
  
En tot cas, s'haurà d'optar per la realització d'aquells reconeixements o proves que causen les menors molèsties al treballador i que siguen proporcionals al risc. Es duran a terme respectant el dret a la intimitat i a la dignitat de la persona i la confidencialitat de tota la informació relacionada amb el seu estat de salut. L'accés a la informació mèdica de caràcter personal es limitarà al personal mèdic i a les autoritats sanitàries. Els resultats de la vigilància de la salut seran comunicats als treballadors afectats i no podran ser usats amb fins discriminatoris ni en perjuí del treballador.  
Els treballadors tenen dret a ser informats sobre totes les qüestions de salut laboral que afecten l'empresa en el seu conjunt, com de cada tipus de lloc de treball o funció.  
Quan els treballadors i treballadores desenrotllen les seues activitats en contacte directe amb usuaris que patisquen qualsevol malaltia infectocontagiosa, hauran de ser informats de la dita circumstància per les empreses, les quals hauran de facilitar-los els mitjans de protecció necessaris per a evitar contagis.   
L'empresa haurà de consultar els treballadors, i permetre la seua participació, en el marc de totes les qüestions que afecten la seguretat i la salut en el treball, i en particular en l'elaboració dels plans de prevenció i en les avaluacions de riscos que s'hagen de realitzar, tot això de conformitat amb la Llei de Prevenció de Riscos Laborals (d'ara en avant LPRL).  
Així mateix, l'empresari haurà de consultar els treballadors, amb caràcter previ, la contractació dels servicis de prevenció.  
En les empreses que compten amb representants dels treballadors, els drets d'informació, consulta i participació seran exercits per estos, sense perjuí dels drets que atribuïx als treballadors la LPRL.  
  
Els delegats de prevenció constituïxen la representació autònoma dels treballadors en matèria de salut i seguretat. Atesa la importància que la LPRL atribuïx a estos delegats i amb l'objectiu que puguen complir les funcions que l'esmentada llei els encomana, disposaran d'un crèdit horari mínim anual de 40 hores per a la seua formació en matèria de prevenció de riscos laborals, sense càrrec al crèdit horari sindical que si és el cas tingueren, ni del previst per a l'exercici de les seues facultats i competències previstes en la LPRL Este temps dedicat a la formació serà considerat a tots els efectes temps de treball i el seu cost mai recaurà sobre els delegats de prevenció. La formació en matèria de prevenció haurà de ser facilitada i costejada pels empresaris i convindran la seua realització amb les organitzacions sindicals.  
  
Així mateix, els delegats de prevenció disposaran d'un crèdit horari addicional de 15 hores mensuals per al desenrotllament de funcions que la LPRL els encomana. A este nombre d'hores no se li podran computar les que s'utilitzen en aquelles situacions que preveu la llei i per a les quals s'habilita un crèdit horari específic.  
Dins dels plans formatius que les empreses han d'escometre anualment i de conformitat amb l'article 19 de la LPRL, en cada any s'impartirà a cada un dels treballadors una formació teòrica i pràctica de 10 hores mínimes. El disseny, la duració i els continguts de la dita formació seran realitzats per la Comissió Sectorial de Formació.  
La formació es facilitarà tant en el moment de la seua contractació com quan es produïsquen canvis en les seues funcions o s'introduïsquen noves tecnologies o canvis en els equips de treball.  
La formació haurà d'estar centrada específicament en el seu lloc de treball i adaptar-se a l'evolució dels riscos. Haurà d'impartir-se sempre que siga possible dins de la jornada de treball, o si no pot ser, en altres hores amb descompte en aquella del temps invertit en la formació.  
  
La Llei de Prevenció de Riscos Laborals i la resta de normativa aplicable serà el referent que guie les actuacions de l'empresari en matèria de salut i seguretat i constituiran el mínim necessari d'aplicació amb la finalitat de previndre els riscos laborals i promoure la millora de les condicions de treball.  
  
Salut laboral i drogodependències  
El consum de drogues legals i il·legals implica problemes de salut amb repercussions individuals i col·lectives. L'inici o l'increment del consum de drogues (fonamentalment alcohol i tabac) en el medi laboral ve en molts casos determinat per condicions de desocupació, precarietat o males condicions de treball. D'ací que s'estime convenient incloure en este conveni el següent pla integral en els seus vessants preventiu, assistencial, reinsertiu, participatiu, no sancionador, voluntari i planificat:  
  
- Preventiu. Es posaran en pràctica mesures educatives, informatives i formatives que motiven la reducció i l'ús inadequat de drogues i promocionen hàbits saludables. Així mateix, es potenciarà la modificació de factors de risc i la millora de les condicions de treball.  
  
- Assistencial i voluntari. Es facilitarà tractament a aquells treballadors i treballadores que ho sol·liciten voluntàriament. A este efecte, es realitzaran i aplicaran programes d'assistència específics pels servicis de prevenció.   
- Reinsertiu. L'objectiu fonamental de tota acció és tornar la salut al subjecte i facilitar la reincorporació del treballador o treballadora al seu lloc de treball.  
- No sancionador. Tot treballador o treballadora que s'aculla a un programa de tractament no podrà ser objecte de sanció o acomiadament i se li assegurarà la reincorporació immediata al seu lloc de treball. Durant este període, el treballador passarà a situació d'excedència forçosa amb reserva de lloc de treball sense dret a retribució.  
En el cas que el treballador o treballadora no s'aculla al mencionat programa de tractament, podria ser objecte de sanció o acomiadament procedent.  
- Participatiu. Tota iniciativa empresarial relacionada amb la salut laboral i/o drogodependències serà consultada, amb caràcter previ, als representants dels treballadors o, si no n'hi ha, als treballadors.  
  
La Comissió Paritària del conveni concretarà les mesures ací exposades en el programa d'actuació que serà aplicable.  
  
  
CAPÍTOL VI  
  
Article 27. Jornada i horari de treball  
1. La jornada tindrà caràcter anual de 1.784 hores.   
2. Els treballadors tindran dret a un descans mínim setmanal de 2 dies sense interrupció, tenint com a mínim un cap de setmana lliure (dissabte i diumenge) al mes. Es fixaran, a este efecte, de mutu acord entre l'empresa i els representants dels treballadors i treballadores, criteris de rotació entre els treballadors i treballadores d'un mateix servici.  
  
3. Els treballadors del servici d'ajuda a domicili amb contracte a temps parcial realitzaran la seua jornada de forma continuada, excepte pacte exprés de les parts o per servicis que, per estar expressament determinats per l'Administració, hagen de realitzar-se en jornada partida.  
Les empreses es comprometen a augmentar les jornades parcials, fins a la jornada màxima setmanal establida en el conveni col·lectiu, a mesura que vagen sorgint nous servicis, sempre que l'augment de jornada siga compatible amb la zona geogràfica i l'horari que realitzaven els treballadors, tenint preferència a este efecte els treballadors i treballadores amb més antiguitat.  
La prestació del servici d'ajuda a domicili tindrà lloc en horari diürn, i la prestació en dies laborables es realitzarà de dilluns a divendres, a excepció de les jornades establides per a cobrir els servicis dels dissabtes, diumenges i festius, i les establides a fi d'atendre servicis nocturns.  
4. Els treballadors que utilitzen pantalles d'ordinador, amb exposicions de dos o més hores continuades, i no puguen realitzar xicotetes interrupcions o alternances amb altres tasques, disposaran d'una pausa de 15 minuts per cada dos hores de treball en estes.  
5. Es considerarà com a temps de treball efectiu el descans de 30 minuts durant la jornada continuada, així com el temps proporcional en les jornades continuades de 6 o més hores.  
6. Tindran totes estes la consideració de treball efectiu, tant les hores que es dediquen a l'assistència a les persones usuàries com les utilitzades en desplaçaments entre servicis i les que es destinen a reunions de coordinació i control.  
7. No es podran realitzar més de nou hores de treball efectiu, llevat que hi haja un mínim de dotze hores entre el final d'una jornada i el començament de la següent, i sempre de mutu acord entre l'empresa i els representants dels treballadors i treballadores.  
8. Per raó de la idiosincràsia del centre i la seua missió de servici continuat les 24 hores del dia, les hores d'excés que s'hagen de realitzar sobre la jornada habitual en funció de la cobertura de les possibles vacants temporals i esporàdiques, tindran per si mateixes la consideració d'hores extraordinàries.  
a) També tindran la consideració d'hores extraordinàries aquelles que considerades en el seu conjunt diari, setmanal, mensual, o anual excedisquen la jornada pactada en el conveni col·lectiu.  
b) La realització d'estes hores extraordinàries serà voluntària per a situacions excepcionals i es pactaran amb els representants dels treballadors i treballadores.   
c) Les dites hores, tant si es compensen de forma horària com si s'han d'abonar, tindran un recàrrec del 75% sobre el valor del salari/hora ordinària.  
d) Fórmula del càlcul de l'hora ordinària:  
  
  
[Salari base (7 dies) + plusos percebuts (7 dies) + pagues extres (7 dies) hores setmanals] / 40  
  
  
e) La seua remuneració s'efectuarà a raó de l'import unitari per a cada categoria a un tant alçat fixat pel conveni col·lectiu.  
f) Estes hores no podran, en tot cas, superar el límit màxim legal establit per l'ordenament jurídic.  
9. Anualment, i en el primer mes de cada any, l'empresa elaborarà, amb l'acord previ amb el comité d'empresa, delegats de personal i seccions sindicals, un calendari en què s'establisquen els torns i horaris, i en publicarà una còpia en el tauler d'anuncis. A més, trimestralment es realitzaran revisions del còmput d'hores a fi d'intentar corregir els excessos que s'hagen produït.  
  
Article 28. Torn fix per raons especials  
El treballador que tinga sota la seua custòdia un menor d'edat amb una minusvalidesa reconeguda per l'organisme competent tindrà dret a la realització de torn fix en el centre de treball o servici en què realitze les seues funcions.  
La concessió d'estos torns no podrà superar el 20% dels treballadors assignats a cada servici del centre o servici i s'establiran de mutu acord entre l'empresa i els representants dels treballadors.  
  
  
Article 29. Vacacions  
1. El període de vacacions anuals serà retribuït amb l'equivalent al salari base i la resta de plusos que es perceben.  
2. La duració es fixa en un mes natural, que s'haurà de disfrutar de forma continuada en els mesos de juny, juliol, agost i setembre, llevat que hi haja un pacte exprés a este efecte entre l'empresa i els representants dels treballadors, respectant sempre els criteris següents:  
a) El règim de torns de vacacions s'establirà pel sistema de rotació del personal en el període vacacional. Este sistema serà anual i el primer any es realitzarà per acord, i si no n'hi ha, per mitjà de sorteig entre els treballadors i treballadores.  
A este efecte, es constituiran els corresponents torns de vacacions amb una antelació, com a mínim, de quatre mesos al començament del període vacacional.  
b) L'inici del període de vacacions o de gaudi de les festes abonables no pot coincidir amb un dia de descans setmanal, de manera que en estos casos s'entendran iniciades les vacacions l'endemà del descans setmanal. No inclouran com a període vacacional els festius que no siguen diumenge. Si la tornada de les vacacions coincidix amb el dia lliure, este s'haurà de respectar i el treball es reiniciarà a l'endemà.  
  
c) Quan el període de vacacions fixat en el calendari de vacacions de l'empresa coincidisca en el temps amb una incapacitat temporal derivada de l'embaràs, el part o la lactància natural, o amb el període de suspensió del contracte de treball previst en l'article 48.4 i 48.bis de l'ET, es tindrà dret a disfrutar les vacacions en una data diferent de la de la incapacitat temporal o de la del gaudi del permís que corresponga per aplicació d'este precepte, al finalitzar el període de suspensió, encara que haja acabat l'any natural a què corresponguen.  
  
d) En el cas que el període de vacacions coincidisca amb una incapacitat temporal per contingències diferents de les assenyalades en el paràgraf anterior que impossibilite que el treballador puga disfrutar-les, totalment o parcialment, durant l'any natural a què corresponen, el treballador podrà fer-ho una vegada finalitze la seua incapacitat i sempre que no hagen transcorregut més de díhuit mesos a partir del final de l'any en què s'hagen originat. En aquells casos en què no s'haja completat l'any de treball efectiu, tindran dret a la part proporcional, i es computaran per mes sencer les fraccions inferiors a este període.  
3. Quan les vacacions no es disfruten de forma continuada, la seua duració serà de 30 dies naturals.  
4. Si per necessitats del servici, amb acceptació de l'afectat, o prèvia sol·licitud expressa del treballador o treballadora i previ coneixement dels representants legals, algun treballador disfruta les seues vacacions fora del període establit, esta situació no afectarà la rotació del torn dels altres treballadors que s'hi puguen veure implicats.  
  
  
CAPÍTOL VII  
  
Article 30. Estructura retributiva  
Les retribucions s'abonaran mensualment, i seran percebudes pel personal com a màxim als cinc dies naturals a la finalització del mes, amb l'única excepció de les percepcions de còmput superior al mes. L'estructura retributiva del present conveni serà la següent:  
a) Salari base: és la part de la retribució dels treballadors fixada per unitat de temps i en funció del seu grup i categoria professional, amb independència de la remuneració que corresponga per lloc de treball específic o qualsevol altra circumstància, i que queden reflectides en la taula salarial del present acord.  
b) Gratificacions extraordinàries: s'abonaran dos pagues extraordinàries, amb meritació semestral, la primera amb meritació de l'1 de gener al 30 de juny i abonament abans del dia 20 del mes de juny i la segona amb meritació de l'1 de juliol al 31 de desembre i abonament abans del dia 15 de desembre, equivalents a una mensualitat de salari base.  
Estes dos pagues seran proporcionals si la prestació del servici al venciment dels mesos indicats és inferior a sis mesos. Per acord entre l'empresa i els representants legals dels treballadors, les pagues extraordinàries es podran prorratejar. Si no hi ha representants legals dels treballadors, se sol·licitarà l'autorització a la Comissió Paritària.  
  
c) Plus de nocturnitat: s'establix este plus en la quantia reflectida en la taula salarial, per nit treballada.  
d) Plus de festius: s'establix este plus en la quantia reflectida en la taula salarial, per festiu treballat.  
e) Plus de diumenges i festius: els treballadors del servici d'ajuda a domicili que hagen de treballar en diumenge o festiu percebran les retribucions d'estos dies incrementades en un 50%. S'exceptuen d'este increment els treballadors contractats exclusivament per a prestar servicis en estos dies.  
f) Plus compensatori: s'establix un complement denominat plus compensatori, que s'abonarà als treballadors i treballadores que realitzen tasques en diumenge en aquelles empreses que a l'entrada en vigor del present conveni estiguen abonant algun complement per esta circumstància. La seua quantia queda arreplegada en la taula salarial del present conveni  
g) Plus de major responsabilitat: quan algun treballador exercisca tasques de coordinació dins del seu grup professional, se li retribuirà amb un plus del 5% del seu salari base.  
h) Plus d'assistència: s'establix segons taules. Té caràcter mensual incloent-hi vacacions. Este plus tindrà una minoració del 25% del seu import mensual en cas d'inassistència al lloc de treball d'un dia al mes, d'un 50% en el cas inassistència a lloc de treball de dos dies al mes i d'un 75% en el cas d'inassistència al lloc de treball de tres o més dies al mes. Estes minoracions no tindran efecte en els supòsits en què la inassistència al lloc de treball siga per causes degudes a incapacitat temporal derivada de malaltia greu o que comporte internament hospitalari, incloent-hi les intervencions quirúrgiques ambulatòries, accident laboral o malaltia professional, i la concessió d'algun dels permisos reglats per la legislació i el present conveni.  
  
  
Article 31. Complement personal de garantia  
Els treballadors i treballadores que percebien alguna quantitat com a CPG no veuran disminuïts ni incrementats els seus imports per l'aplicació del conveni col·lectiu.  
  
Article 32. Retribucions en cas d'incapacitat temporal  
S'establix un salari de compensació la quantia del qual serà la necessària per a arribar al 100% en casos d'incapacitat temporal causada per accident laboral o malaltia professional.  
  
Article 33. Gastos de desplaçaments i comunicacions telefòniques  
1. Quan per a la realització del servici siga necessari utilitzar mitjans de transport, els gastos de desplaçament dels treballadors i treballadores aniran a càrrec l'empresa, de qualsevol de les formes següents:  
  
a) Fent-se càrrec de l'import del transport en mitjans públics (autobús, taxi, etc.).  
b) Facilitant el transport en vehicle de l'empresa.  
c) Abonant 0,19 euros per quilòmetre si el treballador es desplaça amb el seu propi vehicle. El preu del km/h serà incrementat en la mateixa quantitat que establisca en cada moment l'Orde EHA/3771/2005, de 2 de desembre, o una altra que la substituïsca.  
Aquells desplaçaments que tinguen lloc des de la seu de l'empresa al primer domicili de l'usuari i de l'últim domicili de l'usuari a la seu de l'empresa, seran considerats gastos de desplaçament, sempre que els treballadors estiguen obligats a utilitzar el vehicle propi dins de la jornada laboral.  
2. En els casos en què en els desplaçaments realitzats en el desenrotllament de les funcions laborals dels treballadors hagen de realitzar algun menjar o sopar, o pernoctar fora del domicili del centre de treball, l'empresa correrà amb els gastos avançant els diners necessaris per a això. El personal, posteriorment, haurà de justificar els gastos amb la presentació de les factures corresponents.  
3. Així mateix, en el servici d'ajuda a domicili, l'empresa negociarà amb els representants dels treballadors la forma de reintegrar els gastos en telefonades que el treballador haja de realitzar per a comunicar qualsevol tipus d'incidències dins del desenrotllament del seu treball.  
  
  
Article 34. Subvenció del permís de conduir  
S'abonarà el 100% per a l'obtenció del permís de conduir sempre que siga l'empresa la que ho sol·licite als treballadors i treballadores o estiga obligat per imperatius legals, així com els gastos derivats de la renovació dels permisos de conduir que siguen imprescindibles per a la seua labor professional.  
  
Article 35. Bestretes salarials  
El treballador i, amb la seua autorització, els seus representants legals, tindran dret a percebre, sense que arribe el dia assenyalat per al pagament, bestretes a compte del treball ja realitzat. Per a la concessió de bestretes superiors a la xifra indicada, serà necessari l'acord entre l'empresa i el treballador o treballadora, tant en la quantia com en el termini de devolució d'esta.  
  
Article 36. Clàusula de desvinculació  
La no-aplicació del règim salarial així com la modificació de les condicions establides en el present conveni es durà a terme en les circumstàncies i amb els condicionants establits en la legislació vigent en cada moment.  
Per als casos en què en un àmbit inferior, durant el preceptiu període de consultes, no s'haja produït un acord entre la part empresarial i la representació sindical o la comissió ad hoc, respecte a la inaplicació salarial (article 82.3 de l'Estatut dels Treballadors), les parts hauran de dirigir-se a la Comissió Paritària, que en el termini màxim de 7 dies haurà de resoldre sobre l'assumpte plantejat. En cas de desacord en el si de la Comissió Paritària, les parts se sotmetran al procés de solució extrajudicial de conflictes previst en este conveni. S'entendrà esgotat el tràmit d'intervenció prèvia de la Comissió Paritària quan transcórrega el termini màxim de set dies a comptar del moment en què la discrepància va ser plantejada sense que hi haja pronunciament de la Comissió Paritària.  
En cas d'inexistència de representació unitària o sindical del personal en l'empresa, plantejada la inaplicació salarial (article 82.3 de l'Estatut dels Treballadors), l'empresa i/o la comissió específica ad hoc constituïda en l'àmbit de l'empresa hauran d'informar la Comissió Paritària en un termini màxim de set dies comptats des de l'inici de les negociacions respecte d'estes modificacions, així com del resultat de les mencionades negociacions. En cas de desacord, se seguirà el procediment establit en el paràgraf anterior.  
  
Article 37. Dies festius  
Els dies festius del calendari laboral oficial, així com els que regule o puga regular la normativa ministerial, autonòmica, municipal o conveni, quan el treballador els treballe, a més del gaudi del dia de descans en una altra data, seran compensats amb la quantia econòmica reflectida en l'article 30, apartat d), del conveni col·lectiu i amb dos hores de descans a disfrutar de mutu acord entre l'empresa i els treballadors. De la compensació econòmica i del descans de dos hores estan exempts els treballadors del servici d'ajuda a domicili que tenen regulada la seua percepció en l'article 30 apartat e).  
  
  
Article 38. Rebuts de salaris   
És ineludible que s'estenguen els rebuts de salaris justificatius d'estos, així com es fa patent l'obligatorietat dels treballadors de firmar-los i arreplegar-los. En cas d'abonament per mitjà de transferència bancària, l'ingrés en el compte del treballador o treballadora servirà de justificant del pagament, però no substituirà l'obligació d'entrega del rebut de salaris.  
La firma dels treballadors només suposarà l'acreditació de la recepció de les quantitats assenyalades, sense tindre efectes alliberadors.  
Els rebuts, degudament autoritzats, hauran de contindre perfectament desglossats i especificats tots els conceptes salarials, així com les hores realitzades, les retencions, cotitzacions, tributacions i les seues bases de càlcul.  
Per a fer efectius els abonaments s'usarà qualsevol dels sistemes legalment autoritzats a juí i arbitri de l'empresa (xecs, transferències, etc.).  
  
CAPÍTOL VIII  
  
Article 39. Llicències retribuïdes  
1. Els treballadors, previ avís i justificació, excepte en cas d'urgència justificada, podran absentar-se del treball amb dret a remuneració, per algun dels motius i pel temps següent:  
A) Quinze dies naturals en cas de matrimoni o decisió formal adoptada per la parella per a viure en comú. No es podrà reincidir en el gaudi del permís per este concepte fins passats 5 anys en l'empadronament comú. En cas de coincidència, estos dies no podran ser absorbits pel període vacacional.  
B) Tres dies naturals en els casos de naixement, adopció o acolliment preadoptiu o permanent d'un fill. El pare tindrà dret a tres dies naturals a partir del fet causant, més els tretze dies arreplegats en la Llei Orgànica 3/07, de 22 de març, per a la igualtat efectiva de dones i hòmens, en els termes que establix esta llei.  
C) Tres dies naturals en els casos de naixement o adopció d'un fill de parents fins al segon grau de consanguinitat o afinitat. En el cas que el treballador o treballadora necessite fer un desplaçament, o per causa realment justificada, el termini es veurà ampliat a cinc dies. Podran ampliar-se estos dies descomptant-los de les vacacions, amb la sol·licitud prèvia del treballador o treballadora.  
D) Tres dies naturals en els casos de malaltia greu, hospitalització clínica o domiciliària degudament acreditada, o intervenció quirúrgica amb hospitalització o sense que necessite repòs domiciliari de parents fins al segon grau de consanguinitat o afinitat. En el cas que el treballador o treballadora necessite fer un desplaçament, o per causa realment justificada, el termini es veurà ampliat a cinc dies. Podran ampliar-se estos dies descomptant-los de les vacacions amb la sol·licitud prèvia del treballador. La disposició d'estos dies de permís es podrà adaptar mentres dure el fet causant.  
E) Tres dies naturals en els casos de mort de parents fins al segon grau de consanguinitat o afinitat. A partir de l'endemà del coneixement de la defunció, amb l'única excepció que el treballador sol·licite disfrutar d'esta llicència retribuïda des del mateix dia que succeïx prèviament a l'inici de la jornada laboral. En el cas que el treballador o treballadora necessite fer un desplaçament, o per causa realment justificada, el termini es veurà ampliat a cinc dies. Podran ampliar-se estos dies descomptant-los de les vacacions, amb la sol·licitud prèvia del treballador o treballadora.  
F) Un dia per trasllat del domicili habitual.  
G) Pel temps indispensable per al compliment d'un deure inexcusable de caràcter públic i personal.   
Als efectes del conveni, es consideren deures inexcusables de caràcter públic i personal, entre altres, els següents:  
1. Expedició i renovació del DNI, permís de conducció, passaport i certificats, i registres d'organismes oficials, etc.  
2. Citacions de jutjat, comissaries, delegació de govern i els derivats d'una consulta electoral.  
H) Exercici de càrrec públic de representació. Quan el compliment del deure referit supose la impossibilitat de prestació del treball degut en més del 20 per 100 de les hores laborals en un període de tres mesos, l'empresa podrà passar el treballador o treballadora afectat a la situació d'excedència regulada en l'article 44 del present conveni.  
I) El temps imprescindible per a assistir a una consulta mèdica, el treballador i treballadora, o els seus fills menors d'edat o majors d'edat dependents, sempre que siga en el sistema públic sanitari o en centres concertats amb este.  
J) Als permisos necessaris per a concórrer a exàmens quan curse amb regularitat estudis per a la consecució de títols oficials acadèmics o professionals, tenint en compte que d'estos permisos únicament seran retribuïts els corresponents a exàmens eliminatoris. Els treballadors i treballadores disfrutaran d'este permís el dia natural en què tinga l'examen, si presta els seus servicis en jornada diürna. Si el treballador o treballadora té torn nocturn, el permís el disfrutarà la nit anterior a l'examen.  
K) El dia de la cerimònia del matrimoni de familiars fins al tercer grau de consanguinitat o afinitat.   
L) Les treballadores embarassades tindran dret a absentar-se del treball, amb dret a remuneració, per a la realització d'exàmens prenatals, tècniques de preparació al part i l'assistència a tractaments de fecundació assistida que s'hagen de realitzar dins de la jornada de treball sempre que siga en el sistema públic sanitari o en centres concertats amb este, previ avís a l'empresa i justificació de la necessitat de la seua realització dins de la jornada de treball.  
M) Totes les llicències i permisos que siguen de dies complets comprendran el total de la jornada laboral siga quina siga esta.  
N) Els treballadors i treballadores afectats per este conveni disfrutaran de dos dies de lliure disposició al llarg de l'any, considerats a tots els efectes com a treballats efectivament, que no seran acumulables als festius o vacacions, i hauran de ser comunicats amb deu dies d'antelació a l'empresa, excepte en casos d'urgent necessitat. Només se substituirà en aquells dies d'assumptes propis dels treballadors pertanyents a servicis col·lectius que suposen sobrepassar els límits establits com a mínims en els plecs de gestió corresponent.   
  
Quan es necessite llicència i/o permís de qualsevol tipus i s'estiga treballant en període nocturn, el personal podrà optar a la nit anterior o posterior.  
  
Article 40. Llicències no retribuïdes  
1. Qui per raons de guarda legal tinga al seu càrrec directe algun menor de huit anys o una persona amb discapacitat física, psíquica o sensorial que no exercisca una activitat retribuïda, tindrà dret a una reducció de la jornada de treball diària amb la disminució proporcional del salari entre, almenys, un octau i un màxim de la mitat de la duració d'aquella.  
2. Llicència per assumptes propis: fins a tres mesos a l'any, no coincident amb els mesos de juliol, agost i setembre, sol·licitada amb una antelació de 20 dies, excepte casos d'urgent necessitat. Este permís suposa la suspensió temporal del contracte de treball pel temps que dure este.  
3. El temps imprescindible per a l'assistència a l'enterrament de familiars de tercer i quart grau de consanguinitat o afinitat, que es podrà ampliar per un màxim de tres dies quan per a això el treballador o treballadora haja de desplaçar-se fora de l'àmbit de la seua província de residència. En cas d'abandó, separació o divorci, el treballador o la treballadora tindrà dret a una llicència de fins a 15 dies naturals.  
  
Article 41. Pauses i reducció de jornada per lactància  
El treballador o treballadora tindrà dret a una pausa d'una hora en el seu treball, que podrà dividir en dos fraccions de mitja hora, quan la destinen a la lactància del seu fill menor de nou mesos. Es podrà substituir la pausa o interrupció de la jornada per una reducció de la jornada normal d'una hora que, a la seua elecció, la podrà aplicar al principi o a la terminació de la jornada.  
La dita pausa o reducció serà retribuïda, i en el cas de lactància artificial pot ser sol·licitada per qualsevol dels cònjuges, si bé l'opció només pot ser exercida per un d'ells en el cas que ambdós treballen en la mateixa empresa.  
La treballadora, per la seua voluntat, podrà substituir este dret de reduir la jornada per una acumulació de la mencionada reducció en jornades completes pel període que li reste fins que el fill tinga nou mesos.  
L'opció entre un o altre règim se sol·licitarà set dies abans de la terminació del permís maternal, i una vegada sol·licitat no es podrà variar el règim triat. En cas de no exercitar cap opció, s'entendrà que opta per la reducció de jornada d'una hora.  
Este permís podrà ser disfrutat indistintament per la mare o el pare, si bé l'opció només pot ser exercida per un d'ells en el cas que ambdós treballen el mateix centre de treball.  
  
Article 42. Interrupció de l'embaràs  
En cas d'interrupció de l'embaràs, la treballadora tindrà dret a una llicència retribuïda de tres dies naturals i consecutius a partir del fet causant, sempre que no es trobe en incapacitat temporal.  
El treballador la cònjuge o equivalent del qual realitze la interrupció disposarà d'un dia.  
Article 43. Excedència voluntària  
Els treballadors i treballadores que acrediten almenys un any d'antiguitat en l'empresa podran sol·licitar una excedència voluntària per un període no inferior a 4 mesos ni superior a cinc anys.   
L'excedència s'entendrà concedida sense dret a cap retribució i el dit període no computarà a l'efecte d'antiguitat.  
L'excedència se sol·licitarà sempre per escrit amb una antelació de, com a mínim, trenta dies a la data del seu inici, excepte per causes demostrables d'urgent necessitat, i haurà de rebre contestació escrita així mateix per part de l'empresa en el termini de cinc dies.  
Si durant la situació d'excedència la seua vacant ha sigut coberta per un suplent, este acabarà la seua comesa i donarà per finalitzada la seua relació laboral en el moment de la reincorporació del titular.  
El treballador o treballadora acollit a una excedència voluntària no podrà optar a una de nova fins transcorregut un any de treball efectiu, després d'esgotada l'anterior.  
  
Article 44. Excedència forçosa  
L'excedència forçosa donarà dret a la conservació del lloc de treball i al còmput de l'antiguitat. Es concedirà per la designació o elecció d'un càrrec públic.  
  
Article 45. Excedència forçosa per a l'exercici de funcions sindicals  
El treballador o treballadora que siga elegit per a un càrrec sindical, d'àmbit local o superior, podrà així mateix sol·licitar una excedència forçosa especial per tot el temps que dure el seu nomenament, amb reincorporació automàtica al seu lloc de treball una vegada que finalitze esta.  
  
Article 46. Excedències especials  
A) Per maternitat:  
El treballador o treballadora, al naixement de cada un dels fills o en el moment de l'adopció legal, tindran dret a una excedència especial que tindrà una duració màxima de fins a cinc anys, que serà de fins a huit en cas de fills que siguen disminuïts físics o psíquics, i començarà:  
  
a) En la treballadora, des que finalitze el descans obligatori per maternitat o en el moment en què s'efectue l'adopció.  
b) En el treballador, a partir de la data de naixement, o en el moment en què s'efectue l'adopció. El naixement o adopció de nous fills generarà el dret a futures i successives excedències, que en tot cas posaran fi a l'anterior.   
L'excedència s'entén assimilada a excedència forçosa amb dret al reingrés automàtic una vegada transcorreguda esta; no serà retribuïda, tot i que només es computarà el primer any a l'efecte d'antiguitat, seguint la normativa indicada per al seu reingrés.  
Esta opció només pot ser exercida per un dels pares o progenitors en el cas que ambdós treballen en la mateixa empresa.  
B) Per atenció de familiars:  
Es concediran d'acord amb la legislació vigent, especialment la Llei 39/1999, de Conciliació de la Vida Laboral i Familiar, i la Llei 3/2007, per a la igualtat efectiva de dones i hòmens.  
  
Article 47. Reincorporació per fi d'excedència  
Com a norma comuna a totes les situacions d'excedència regulades, si el treballador o la treballadora desitja reincorporar-se a l'empresa després d'esgotar el període objecte de l'excedència, podrà fer-ho en el termini de 30 dies abans que finalitze el dit període, per mitjà d'un preavís per escrit de com a mínim set dies d'antelació a la data en què sol·licite incorporar-se. En cas contrari, s'entendrà de forma expressa que renuncia al seu dret i causarà baixa definitiva en l'empresa.  
Si durant el temps d'excedència la vacant ha sigut coberta per un suplent, este acabarà la seua comesa i donarà per finalitzada la seua relació laboral en el moment de la reincorporació del titular.  
  
Article 48. Roba de treball  
Les empreses estan obligades a facilitar dos uniformes complets en funció del lloc de treball (pijama, bata, davantal, calçat, etc.) a l'any a tots els treballadors i treballadores. Estos estan obligats a usar, durant la realització del seu treball, la roba facilitada per l'empresa, així com cuidar-la i tornar-la a la finalització de la relació laboral.  
Els uniformes dels treballadors i treballadores d'atenció directa a usuaris de residències es llavaran a càrrec de l'empresa en la mateixa residència.  
  
Article 49. Assetjament sexual  
De conformitat amb la Recomanació i el Codi de Conducta relatiu a la protecció de la dignitat de la dona i l'home en el treball, de 27/11/91, número 92/131 CEE, les empreses es comprometen, d'acord amb els sindicats, a actuar enfront de l'assetjament sexual, tant en l'àmbit preventiu com en el sancionador, publicant una declaració sobre este tipus de comportaments en el centre de treball, sancionant-los com a falta molt greu, i establint un procediment per a la presentació de queixes que garantisca la immunitat de la víctima i la informació dels drets de les treballadores i treballadors.  
  
Article 50. Assegurances  
L'empresa contractarà una assegurança complementària per a cobrir les contingències per accident laboral o malaltia professional en les quanties següents:  
1r. Assegurança de cobertura per mort:  
Accident: mínim de 6.010,12 euros.  
2n. Invalidesa permanent.  
Accident: mínim 12.020,24 euros.   
La falta de contractació d'estes assegurances implica l'assumpció per l'empresa de la cobertura dels riscos esmentats, així com de les quantitats que s'especifiquen.  
  
Article 51. Drets sindicals  
Els comités d'empresa, els delegats de personal i les seccions sindicals tindran entre altres els drets i funcions següents:  
a) Ser informat, prèviament i per escrit, de totes les sancions imposades en el seu centre de treball per faltes lleus, greus i molt greus.  
b) Conéixer, trimestralment almenys, les estadístiques sobre l'índex d'absentisme i les seues causes, els accidents de treball i les malalties professionals i les seues conseqüències, els índexs de sinistres, els estudis periòdics o especials del medi ambient laboral i els mecanismes de prevenció que s'utilitzen.  
c) De vigilància en el compliment de les normes vigents en matèria laboral, de Seguretat Social, ocupació, i també la resta dels pactes, condicions i usos en vigor de l'empresa, formulant si és necessari les accions legals pertinents davant d'esta i els organismes o tribunals competents.  
d) De vigilància i control de les condicions de seguretat i salut laboral en l'exercici del treball en l'empresa amb les particularitats que preveu en este sentit l'article 19 de l'Estatut dels Treballadors i allò que s'ha arreplegat en el conveni col·lectiu.  
e) Els sindicats amb representació poden acumular les hores disponibles per cada un dels distints membres del comité d'empresa, delegats de personal i delegats sindicals en un o més components, indistintament, sense sobrepassar el màxim total, de manera que podran quedar rellevats del treball, sense perjuí del seu salari i complements inherents al seu lloc i horari que exercien, amb l'única obligació de comunicar-ho a l'empresa almenys amb 48 hores d'antelació.  
f) Els treballadors i treballadores que siguen designats per a la negociació del conveni disposaran durant el període de temps que duren les negociacions dels permisos retribuïts que siguen necessaris. Per a la utilització d'este dret preavisaran amb una antelació de 48 hores el seu cap immediat superior. Estes hores seran amb independència de les que puguen tindre assignades com a representants sindicals.   
g) Tots els centres de treball disposaran de taulers d'anuncis sindicals de dimensions suficients i col·locats en un lloc visible, un per a la informació del comité d'empresa i/o delegats de personal i un altre per a cada una de les seccions sindicals. La seua instal·lació serà duta a terme per l'empresa, d'acord amb els representants dels treballadors i treballadores. Serà responsabilitat dels representants sindicals la col·locació en els taulers d'anuncis d'aquells avisos i comunicacions que calfa efectuar i es consideren pertinents.  
h) A fi de no causar cap perjuí als treballadors i treballadores i al servici, l'empresa està obligada a substituir el personal que per motiu de la seua representació sindical haja d'absentar-se del lloc de treball habitual quan això puga suposar una sobrecàrrega de tasques en la resta de personal.  
Garanties dels representants del personal  
A més de les garanties previstes en els apartats a), b), c) i d) de l'article 68 de l'Estatut dels Treballadors, els representants dels treballadors i treballadores disposaran d'un crèdit d'hores mensuals retribuïdes d'acord amb l'escala següent:  
De 0 a 50 treballadors 16 hores.  
De 51 a 100 treballadors: 17 hores.  
De 101 a 250 treballadors: 22 hores.  
De 251 a 500 treballadors: 30 hores.  
De 501 a 750 treballadors: 35 hores.  
De 751 en avant: 40 hores.  
L'empresa facilitarà als comités d'empresa, delegats de personal i seccions sindicals els locals i els mitjans materials que es consideren necessaris per al compliment de les seues funcions.  
  
Seccions sindicals  
Les empreses respectaran els drets de tots els treballadors i treballadores a sindicar-se lliurement. Permetran que els treballadors afiliats a un sindicat puguen realitzar reunions, arreplegar quotes i distribuir informació sindical fora de les hores de treball sense pertorbar l'activitat normal. La relació laboral de qualsevol treballador no serà condicionada pel fet d'estar o no afiliat a algun sindicat, ni a causa del desenrotllament de la seua activitat sindical.  
Els sindicats o confederacions podran establir seccions sindicals en els centres de treball o agrupacions provincials, entenent-se que tenen esta consideració els que figuren com a tals en els processos electorals. La representació de la secció sindical serà exercida pels delegats sindicals. Les seccions sindicals tindran dret, almenys, a un delegat sindical a partir del 10% dels vots obtinguts en les eleccions sindicals o per mitjà de la demostració de posseir el 10% dels treballadors i treballadores afiliats sobre el total de la plantilla del centre, tot això d'acord amb el barem següent:  
De 25 a 100 treballadors: 1 delegat sindical.  
De 101 a 200 treballadors: 2 delegats sindicals.  
Estos delegats sindicals gaudiran dels mateixos drets i garanties que els comités d'empresa o delegats de personal, a excepció del crèdit horari. En les empreses de més de 200 treballadors i treballadores es podran constituir seccions sindicals que tindran un delegat sindical, el qual gaudirà dels mateixos drets i garanties que els comités d'empresa o delegats de personal i disposarà d'un crèdit horari mensual per a l'exercici de les seues funcions de 22 hores. La funció dels delegats sindicals serà la de defendre els interessos del sindicat o confederació que representa i dels seus afiliats en el centre de treball, i servir d'instrument de comunicació entre el seu sindicat o confederació i l'empresa, d'acord amb les funcions reflectides en la Llei 11/1985, de Llibertat Sindical. A requeriment del sindicat, l'empresa descomptarà en la nòmina mensual dels treballadors i treballadores l'import de la quota sindical corresponent, amb l'autorització prèvia del treballador o treballadora afiliat.  
  
Les empreses i les organitzacions sindicals més representatives podran acordar sistemes que permeten la realització de les tasques sindicals en favor d'un determinat nombre de treballadors i treballadores que pertanguen a alguna de les organitzacions esmentades.  
  
Assemblees  
Els delegats de personal, comités d'empresa, seccions sindicals o el 20 per cent del total de la plantilla en aquells centres de treball de més de 50 treballadors i el 30 per cent en els de menys de 50 treballadors, podran convocar reunions amb un mínim d'antelació de 24 hores, prèvia comunicació a l'empresa. Podran realitzar-se assemblees denominades urgents quan així ho estimen els comités d'empresa, delegats de personal o seccions sindicals, per divergències greus en negociacions col·lectives o a la vista de qualsevol esdeveniment important que afecte la totalitat dels treballadors, amb preavís de 2 hores d'antelació.  
  
  
CAPÍTOL IX  
  
Article 52. Règim disciplinari  
Els treballadors podran ser sancionats per les empreses, en virtut d'incompliments laborals, d'acord amb la graduació de faltes i sancions següents:   
a) Faltes lleus  
1. El retard i negligència en el compliment de les seues funcions, així com la indeguda utilització dels locals, materials o documents de l'empresa, llevat que per la seua manifesta gravetat puga ser considerada com a falta greu.  
2. La falta de comunicació amb la deguda antelació de la falta d'assistència al treball per causa justificada, llevat que es prove impossibilitat de fer-ho.  
3. Les faltes repetides de puntualitat sense causa justificada de tres a cinc al mes  
b) Faltes greus  
1. La falta de disciplina en el treball.  
2. La falta d'assistència al lloc de treball sense causa justificada.  
3. Les faltes repetides de puntualitat sense causa justificada durant més de cinc dies i menys de deu al mes.  
4. L'abandó del lloc de treball sense causa justificada.  
5. La reincidència en la comissió de fins a tres faltes lleus encara que siga de diferent naturalesa dins d'un mateix trimestre, sempre que es produïsca sanció per eixe motiu.  
6. La falta del respecte degut a les persones usuàries, als companys de treball de qualsevol categoria, així com als familiars i acompanyants de qualsevol d'ells i les d'abús d'autoritat, o a qualsevol altra persona que es relaciona amb l'empresa.  
c) Faltes molt greus  
1. Donar a conéixer el procés patològic i la intimitat de l'usuari.  
2. El frau, la deslleialtat i l'abús de confiança en les gestions encomanades i qualsevol conducta constitutiva de delicte dolós.  
3. La falta d'assistència al treball no justificada durant més de tres dies al mes.  
4. Les faltes reiterades de puntualitat no justificades durant més de 10 dies al mes, o durant més de 30 dies en el trimestre.  
5. Els maltractaments de paraula, obra, psíquics o morals, infringits a les persones usuàries, als companys de treball de qualsevol categoria, així com als familiars i acompanyants de qualsevol d'ells, o a qualsevol altra persona que es relaciona amb l'empresa.  
6. L'obtenció de beneficis econòmics o en espècie de les persones usuàries del centre.  
7. Apropiar-se d'objectes, documents, material, etc., de les persones usuàries, del centre o del personal.  
8. La negligència en l'administració de la medicació.  
9. L'assetjament sexual.  
10. La competència deslleial, en el sentit de promoure, induir o suggerir a familiars el canvi de centre o servici, així com la derivació d'usuaris al domicili del personal o de particulars, i igualment fer públiques les dades personals i/o els telèfons de les persones usuàries o de familiars a persones alienes al centre o al servici o al personal autoritzat en el servici d'ajuda a domicili.  
11. L'obstaculització a l'exercici de les llibertats públiques i dels drets sindicals.  
  
Sancions  
Les sancions que podran imposar-se en funció de la qualificació de les faltes seran les següents:  
Per faltes lleus:  
- Amonestació per escrit.  
- Suspensió de sou i faena fins a tres dies.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes greus:  
- Amonestació per escrit.  
- Suspensió de sou i faena de quatre dies a un mes.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes molt greus:  
- Amonestació per escrit.  
- Suspensió de sou i faena d'1 a 3 mesos.  
- Acomiadament.  
L'empresa, atenent les circumstàncies concurrents, podrà imposar una sanció menor a la prevista en la graduació de sancions regulada en el present article.  
Article 53. Tramitació i prescripció  
Les sancions es comunicaran motivadament i per escrit a l'interessat per al seu coneixement i efectes, i es notificarà al comité d'empresa o als delegats de personal i a la secció sindical a què pertanga l'afectat.  
  
Per a la imposició de sancions per falta molt greu, serà preceptiva la instrucció d'un expedient contradictori. Este expedient s'incoara previ coneixement de la infracció, i es remetrà a l'interessat un plec de càrrecs amb una exposició succinta dels fets suposadament constitutius de falta. Este expedient es traslladarà al comité d'empresa o als delegats de personal, i a la secció sindical a què pertanga l'afectat, perquè en el termini de cinc dies hàbils les dos parts puguen manifestar a l'empresa el que consideren convenient amb vista a l'esclariment dels fets. Transcorregut este termini i encara que el comité, els delegats, la secció sindical, el treballador, o ambdós, no hagen fet ús del dret que se li concedix a formular al·legacions, es procedirà a imposar al treballador o treballadora la sanció que es crega oportuna, d'acord amb la gravetat de la falta i el que estipula el conveni col·lectiu.  
  
És absolutament indispensable la tramitació d'un expedient contradictori per a la imposició de sancions, siga quina siga la seua gravetat, quan es tracte de membres del comité d'empresa, delegats de personal o membres amb càrrecs de responsabilitat de les seccions sindicals, tant si es troben en actiu dels seus càrrecs sindicals com si inclús es troben en el període reglamentari de garanties.  
Les faltes lleus prescriuran al cap de deu dies, les greus als vint i les molt greus als seixanta, a partir de la data en la qual se'n té coneixement, i en tot cas als sis mesos d'haver-se comés. La substanciació de l'expedient disciplinari contradictori, quan siga preceptiu, interromprà els terminis de prescripció.  
Es podrà suspendre el compliment de la sanció imposada fins que esta siga ferma per no haver sigut impugnada o haja sigut confirmada per una sentència judicial.  
  
Article 54. Infraccions de l'empresa  
Són infraccions laborals de l'empresa les accions o omissions contràries a les disposicions legals en matèria de treball, al conveni col·lectiu i a la resta de normes aplicables.  
Se sancionarà l'obstaculització a l'exercici de les llibertats públiques i dels drets sindicals.  
Es tramitaran d'acord amb la normativa vigent.  
  
CAPÍTOL X  
Servici d'ajuda a domicili  
  
El servici d'ajuda a domicili és un programa individualitzat, de caràcter preventiu, educatiu, assistencial i rehabilitador, en el qual s'articulen un conjunt de servicis i tècniques d'intervenció professionals consistents en atenció personal, domèstica, de suport psicosocial, familiar, convivencial, de relacions amb l'entorn, i altres, prestats en el domicili d'aquelles persones la independència funcional de les quals es troba limitada, o que travessen una situació que causa la seua dependència en algun grau.  
  
Article 55. Desenrotllament del treball de l'auxiliar d'ajuda a domicili  
L'auxiliar d'ajuda a domicili desenrotllarà el treball d'atenció directa en el domicili en funció de la informació sobre les tasques o activitats descrites en la seua programació, i esta informació ha d'estar basada en el pla d'atenció derivat de la valoració i avaluació de la persona usuària.   
  
Article 56. Requisits per a la prestació del servici  
Tenint en compte la normativa vigent sobre prevenció de riscos laborals, no es podrà prestar el servici d'atenció a domicili quan s'haja detectat l'existència de riscos que afecten greument la seguretat i/o la salut dels treballadors que han de prestar el servici, com els que s'indiquen a continuació:  
- Vivendes amb risc d'afonament.  
- Vivendes insalubres (exemple: plagues, infestacions...), persones amb patologies que impliquen comportaments que puguen posar en situació de greu risc la seguretat i/o salut dels que presten el servici.  
- Altres situacions d'especial risc (exemple: animals de companyia lliures de paràsits i degudament vacunats i censats).  
L'inici o reinici de la prestació del servici no es realitzarà fins que existisca el preceptiu informe de l'administració corresponent.  
  
Article 57. Centre de treball de l'auxiliar d'ajuda a domicili  
Als efectes oportuns, el centre de treball de l'auxiliar del SAD serà el dels distints domicilis de les persones usuàries.  
  
Article 58. Condicions de treball de l'auxiliar d'ajuda a domicili  
  
a) A cada treballador se l'informarà adequadament a l'inici del servici de les característiques d'este i de les prestacions a realitzar en el servici.  
b) Formació teòrica i pràctica suficient i adequada, en matèria de PRL, tant en el moment de la seua contractació com quan es produïsquen canvis en les funcions que s'exercisquen.  
c) Les mobilitzacions i transferències de les persones usuàries, així com les dutxes de persones dependents per a caminar, es realitzaran d'acord amb les disposicions sobre seguretat i salut en el treball. En cas de discrepància, el comité de seguretat i salut o els delegats de prevenció, juntament amb l'empresa, emetran un informe respecte d'això.  
d) Respecte a la realització de compres a les persones usuàries, a la càrrega i desplaçament de materials pesants i tot allò que supose un esforç físic important al treballador, s'establix com a recomanació, en condicions ideals de manipulació manual, els 25 kg. No obstant això, si la població exposada són dones, treballadors jóvens o majors, no hauran de manejar càrregues superiors a 15 kg. En cas de discrepància, el comité de seguretat i salut o els delegats de prevenció, juntament amb l'empresa, emetran un informe respecte d'això, basats en el RD 487/1997, de 14 d'abril, sobre disposicions mínimes de seguretat i salut relatives a la manipulació manual que comporten riscos, en particular dorsolumbars per als treballadors.  
e) Els treballadors hauran de previndre el risc per caigudes evitant pujar en objectes que no reunisquen les degudes condicions de seguretat.  
f) Quan sorgisca un problema greu entre el treballador i l'usuari, el treballador podrà sol·licitar la intervenció de la seua coordinadora i, si és el cas, d'un membre del comité d'empresa o delegat de personal, per a la solució del problema. Però l'empresa sempre informarà els representants legals dels treballadors. Esta intervenció es realitzarà sempre en la seu de l'empresa.  
g) Així mateix, s'informarà els treballadors de totes les condicions individualitzades de cada servici que puguen derivar en situacions greus, com ara malalties psiquiàtriques, maltractaments, amenaces, etc.  
  
h) Cautelarment, no es realitzaran servicis a persones que hagen posat en perill la integritat física dels treballadors, sempre que això es demostre fefaentment.  
i) En el supòsit que persistisca el perill de la integritat física, i el servici s'haja de realitzar per raons socials, i fins que es trobe una solució definitiva, s'adoptaran les mesures de prevenció que siguen necessàries, i el servici el prestaran almenys dos auxiliars.  
j) Per tal de salvaguardar el dret a la salut dels treballadors que presten els servicis a usuaris que patisquen malalties infectocontagioses que suposen un greu perill per a la salut, l'empresa, amb fonament en la informació que li siga facilitada per l'empresa contractant, informarà el treballador de les mesures preventives que caldrà observar per a evitar qualsevol risc de contagi al treballador. De la informació globalitzada d'estos es donarà compte als delegats de prevenció i al comité de salut laboral. Els treballadors assignats a estos servicis tindran revisions mèdiques específiques i amb una periodicitat adequada al risc existent.  
  
k) En el cas que en els domicilis de les persones usuàries hi haja animals de companyia, el responsable de la seua atenció és l'usuari (alimentació, higiene, passeig, neteja dels excrements, etc.). A més, cal adoptar les mesures necessàries perquè no es pose en perill l'auxiliar (subjecció de l'animal, boç, etc.).  
l) L'empresa ha de garantir que comptarà amb personal responsable de l'entitat durant tot l'horari dels servicis per a l'assessorament del personal d'atenció directa i, si és el cas, presa de decisions en relació amb les incidències que poden presentar-se al professional en la prestació del servici directe a la persona usuària.  
m) Sempre que, per exigència del titular del servici, l'auxiliar de SAD haja de portar les claus del domicili de l'usuari, l'empresa disposarà d'un registre d'entrada i eixida d'estes. En qualsevol cas, la responsabilitat serà de l'empresa.  
  
Article 59. Activitats que s'exclouen del servici (per a l'auxiliar de SAD)  
Servicis d'atenció personal  
- Donar alimentació per sondes.  
- Posar i llevar sondes.  
- Cures d'infermeria.  
- Posar injectables.  
- Canvi de material de traqueotomia.  
- Exercicis de fisioteràpia.  
- I, en general, totes aquelles tasques de caràcter exclusivament sanitari que requerisquen una especialització.  
- Subministrar medicaments no pautats per un facultatiu.   
- Tallar ungles de peus o mans i afaitar amb fulla els usuaris que patisquen diabetis o tinguen tractament amb anticoagulants o antiagregants plaquetaris, tipus Sintron, Plavix, Iscover, etc.  
- Aplicar subjeccions que no estiguen pautades i firmades pel metge i autoritzades per la família.  
- Depilar.  
- Tintar cabells.  
- Recaptació del sistema públic del copagament.  
  
Servicis d'atenció domèstica  
- Neteja exterior de finestres.  
- Neteja d'obres.  
- Baixar mobles o desallotjaments a trasters.  
- Despenjar persianes d'exterior.  
- Neteja d'escales en portals.  
- Llavar a mà.  
- Fregar de genolls.  
- Abrillantar objectes metàl·lics.  
- Reparacions d'avaries del domicili (excepte les descrites en punt 5 d'atenció domèstica).  
- Netejar excrements d'animals.  
- En servicis rurals, tallar llenya, arreplegar productes de l'horta o utilització d'animals vius per al consum.  
- Trasllats d'usuaris amb cotxe particular de l'auxiliar.  
- I, en general, queden excloses del servici totes aquelles tasques físiques que posen en perill la salut i la integritat física dels professionals que presten el servici.  
  
CAPÍTOL XI  
Centres Dona 24 hores i centres d'acollida  
  
Com a centres d'acollida s'entén:  
- Les cases per a dones en situació d'emergència i d'atenció integral per a dones amb fills.  
- Els centres d'allotjament temporal i atenció integral.   
- Vivendes tutelades.  
  
Article 60. Prestacions que es desenrotllen en estos centres  
- Assistència integral.  
- Prestacions completes de caràcter residencial: allotjament i manutenció.  
- Activitats de convivència, cooperació i autoajuda.  
- Suport psicosocial.   
- Assessorament jurídic   
- Realització de programes i activitats específics per a les usuàries dels centres i els seus fills, segons l'edat.  
- Seguiment postinstitucional.  
- Inserció sociolaboral.   
- Prevenció, evitant situacions de risc tant físic com psíquic i actuant sobre les causes que originen el problema.  
- Estimulació, afavorint el desenrotllament de l'autonomia personal.  
- Foment de la solidaritat, promovent la consciència social i la participació.  
- Coordinació amb les institucions i entitats públiques i privades que actuen en l'àrea de la dona.   
- Adquisició d'hàbits i habilitats personals maternals i de relació.  
  
Les funcions de les professionals estaran determinades per les prestacions damunt mencionades, dins de les diferents categories establides.  
  
Article 61. Funcions per a les professionals dels Centres Dona 24 hores  
Coordinadora Centre Dona 24 hores  
- Supervisar el compliment dels professionals del Centre Dona 24 hores i els objectius del servici.  
- Control de casos i expedients del recurs.  
- Organització de tasques i assignar calendaris a estes.  
- Organitzar i dirigir les reunions d'equip  
- Participació en l'elaboració de les memòries semestrals i anuals del centre  
- Realització de quadrants de treball de forma anual i vacacions.  
  
- Control d'hores de les professionals del recurs.  
- Portar la comptabilitat del centre, així com vetlar perquè les necessitats materials del servici estiguen cobertes.  
- Actuar de canal d'informació entre l'equip de professionals i les directrius marcades per la Direcció General de la Dona i l'empresa contractant.  
- Mantindre relacions professionals amb altres organismes o institucions relacionades amb el recurs.  
- Acudir a totes les comissions de valoració d'ingrés i seguiment en centres de protecció.  
- Establir reunions periòdiques amb les coordinadores d'altres Centres Dona 24 hores i la Direcció de la Dona.  
- Disponibilitat horària presencial i telefònica per a gestionar reunions, baixes, dubtes sobre casos per part d'equips professionals...  
  
- Selecció i formació del personal de nova incorporació.  
- Coordinació amb la Direcció Territorial de Servicis Socials.  
- Impartició de xarrades informatives i conferències sobre el recurs.  
- Assistència a cursos, jornades... que tinguen relació amb la violència de gènere.  
  
Psicòloga del Centre Dona 24 hores  
- Atenció telefònica de les dones, a fi de disminuir el seu nivell d'angoixa i donar cita en el servici o derivar al recurs adequat en funció de la seua problemàtica.  
- Atenció directa a les dones que acudixen al centre, avaluació de la problemàtica que presenten i realització d'una intervenció en crisi o assessorament, segons siga procedent.  
- Realització de teràpia psicològica a les dones que ho requerisquen.  
- Acompanyament i/o personació a l'hospital, comissaria, jutjats... en aquells casos en què siga necessari i es considere indispensable la presència de la professional.  
- Facilitar l'accés de les usuàries del CD24H als recursos comunitaris.  
- Ompliment dels expedients de les usuàries del CD24H amb les dades arreplegades en l'avaluació realitzada.  
- Realització d'informes i memòries sobre l'activitat del CD24H a petició de l'empresa o la Direcció General de la Dona  
- Assistència a reunions d'equip de les professionals.  
- Coordinació amb distints recursos per a optimitzar l'assistència prestada a les usuàries.  
- Realització d'informes psicosocials quan siguen sol·licitats per les dones, jutjats o altres organismes.  
- Ratificació en jutjats dels informes realitzats quan es requerisca.  
  
- Personació i intervenció en situacions de crisi sempre que els professionals de torn i reforç no puguen acudir-hi.  
- Passe de qüestionaris si les psicòlogues d'atenció directa ho requerixen (test de personalitat o un altre instrument de la llarga duració).  
  
- Disseny, realització i avaluació dels tallers.  
- Atenció en primera visita per a dones sense cita sempre que les professionals de torn no puguen atendre.  
- Xarrades informatives dirigides a les dones ateses en el centre sobre temes d'interés per a elles.  
- Investigació i propostes d'estudi d'investigació a l'equip, coordinació, suport i seguiment.  
- Realització de l'informe mensual per a l'empresa.  
- Realització de l'informe de qualitat per a la Conselleria de Justícia i Administracions Públiques.  
- Impartició de xarrades informatives i conferències sobre el recurs.  
- Formació del personal de nova incorporació.  
- Registre i control de la documentació del centre.  
  
Treballadora social Centre Dona 24 hores   
- Atenció telefònica de les dones a fi de disminuir el seu nivell d'angoixa i donar cita en el servici o derivar al recurs adequat en funció de la seua problemàtica, quan ho requerisca el servici.  
- Atenció directa a les dones que acudixen al centre, avaluació de la problemàtica que presenten i realització d'una intervenció en crisi o d'assessorament, segons siga procedent, quan així ho requerisca el servici.  
- Acompanyament i o personació a l'hospital, comissaria, jutjat... en aquells casos en què siga necessari i es considere indispensable la presència de la professional.  
- Facilitar l'accés de les usuàries del CD24H als recursos comunitaris.  
- Ompliment dels expedients de les usuàries del CD24H amb les dades arreplegades en l'avaluació realitzada.  
- Realització d'informes i memòries sobre l'activitat del CD24H a petició de l'empresa o de la Direcció General de la Dona.  
- Assistència a reunions de l'equip de les professionals.  
- Coordinació amb distints recursos per a optimitzar l'assistència prestada a les usuàries.  
- Coordinació necessària d'un expedient quan els seus professionals no es troben de torn i no puguen realitzar-les.  
- Realització d'informes socials quan siguen sol·licitats per les dones, jutjats o altres organismes.  
- Ratificació en jutjats dels informes realitzats quan es requerisquen.  
- Assistència a les comissions dels distints recursos de la província.  
- Registre i control dels documents del centre.  
- Coordinació amb la treballadora social de parella per a la valoració d'expedients: seguiment de la demanda de vivenda, ocupació, PER.  
- Coordinació amb centres residencials per a seguiments de casos.  
  
- Assistència a les comissions de la Direcció Territorial de Servicis Socials.  
- Disseny, realització i avaluació dels tallers.  
- Atenció en primera visita per a dones sense cita sempre que les professionals de torn no puguen atendre.  
- Xarrades informatives dirigides a les dones ateses en el centre sobre temes d'interés per a elles.  
- Investigació i propostes d'estudi d'investigació a l'equip, coordinació, suport i seguiment.  
- Realització de l'informe mensual per a l'empresa.  
- Realització de l'informe de qualitat per a la Conselleria de Justícia i Administracions Públiques.  
- Actualització i creació de bibliografia d'interés per problemàtiques.  
- Gestions pendents d'horari nocturn, sempre que siga necessari.   
  
- Impartició de xarrades informatives i conferències sobre el recurs.   
- Substitució de les professionals de torn quan el servici ho requerisca.  
- Formació del personal de nova incorporació.  
Per a tots els centres d'atenció a la dona víctima de maltractaments, en general, s'establiran totes les mesures a disposició de l'empresa i dins de la seua competència, necessàries per a garantir la integritat física de les treballadores en l'exercici de les seues tasques, amb especial insistència en els acompanyaments a les dones fora dels centres de treball.  
  
  
CAPÍTOL XIII  
Plans d'igualtat  
  
Article 62. Igualtat d'oportunitats i no-discriminació  
D'acord amb el que establix la Llei 3/2007 per a la igualtat efectiva de dones i hòmens, les empreses estan obligades a respectar la igualtat de tracte i d'oportunitats en l'àmbit laboral i amb esta finalitat adoptaran mesures dirigides a evitar qualsevol tipus de discriminació laboral entre dones i hòmens, mesures que negociaran i, si és el cas, acordaran, amb la representació legal dels treballadors, en la forma que es determine en la legislació laboral.  
En el cas d'empreses de més de 250 treballadors, les mesures d'igualtat a què es referix l'apartat anterior hauran de dirigir-se a l'elaboració i aplicació d'un pla d'igualtat, amb l'abast i contingut establits en este capítol, que haurà de ser així mateix objecte de negociació en la forma que determine la legislació laboral.   
Els plans d'igualtat de les empreses són un conjunt ordenat de mesures adoptades després de realitzar un diagnòstic de situació, tendents a aconseguir en l'empresa la igualtat de tracte i d'oportunitats entre dones i hòmens i a eliminar la discriminació per raó de sexe.   
  
Els plans d'igualtat fixaran els objectius concrets a aconseguir, les estratègies i pràctiques a adoptar per a la seua consecució, així com l'establiment de sistemes eficaços de seguiment i avaluació dels objectius fixats.   
Per a la consecució dels objectius fixats, els plans d'igualtat inclouran, entre altres, les matèries d'accés a l'ocupació, classificació professional, promoció i formació, retribucions, ordenació del temps de treball per a afavorir, en termes d'igualtat entre dones i hòmens, la conciliació laboral, personal i familiar i la prevenció de l'assetjament sexual i de l'assetjament per raó de sexe.   
Els plans d'igualtat inclouran la totalitat d'una empresa, sense perjuí de l'establiment d'accions especials adequades respecte a determinats centres de treball.   
  
Article 63. Comissió Paritària d'Igualtat  
A fi d'interpretar i aplicar correctament la Llei 3/2007, per a la igualtat efectiva de dones i hòmens, que va entrar en vigor el 24 de març de 2007, es crea una Comissió Paritària d'Igualtat amb les funcions següents:   
- Obtenció, per mitjà d'enquestes o altres mitjans que s'acorden, d'informació anual sectorial de les mesures implantades en les diferents empreses i de les plantilles, disgregades per categories professionals i gènere.  
- Assessorament a les empreses que ho sol·liciten sobre els drets i obligacions en matèria d'igualtat, així com en matèria d'implantació de plans.  
- Mediació i, si és el cas, arbitratge, en aquells casos que voluntàriament i conjuntament li siguen sotmesos per les parts afectades i que versen sobre l'aplicació o interpretació dels plans d'igualtat.   
- Demanar informació de les empreses sobre les incidències i dificultats que puga generar l'aplicació de la Llei d'Igualtat.   
La Comissió Paritària d'Igualtat estarà integrada per 10 membres, cinc per la representació empresarial i cinc per la representació sindical firmant del conveni col·lectiu. El vot dels membres de la Comissió Paritària d'Igualtat serà, en ambdós casos, proporcional al que va ser la seua representació en la Mesa Negociadora del Conveni.   
S'assenyala com a domicili de la Comissió Paritària, a l'efecte de registre, el de l'organització empresarial AERTE, situat al carrer de Vilamarxant, número 2, baixos, Benimàmet (València).  
  
  
DISPOSICIONS TRANSITÒRIES  
  
Primera  
L'auxiliar d'ajuda a domicili, quan siga exigible la seua certificació professional o equivalent, adequarà el seu nivell retributiu a la categoria equivalent per titulació, a mesura que vaja adquirint-la.  
  
Segona  
Durant l'any 2011, es manté la distinció entre taules A i taules B, segons els criteris establits en l'anterior conveni. A partir de l'1 de juliol de 2012 desapareix la distinció entre taules A i taules B; per tant, seran aplicables a tots els centres i servicis inclosos en l'àmbit funcional del present conveni les taules reflectides en l'annex I.  
  
  
Tercera  
Amb l'objectiu de fer complir el mandat de la disposició addicional novena. del Reial Decret Llei 3/2012, de 10 de febrer, de mesures urgents per a la reforma del mercat laboral, es constituirà després de la firma del conveni, en el termini de 15 dies, un grup de treball format per deu persones, cinc en representació de les organitzacions patronals i cinc en representació de les organitzacions sindicals, amb els següents objectius:  
1. Actualitzar l'article 13 del present conveni  
2. Actualitzar l'annex II del present conveni.  
  
DISPOSICIONS ADDICIONALS  
  
Primera  
En els casos en què hi haja algun treballador contractat amb anterioritat a gener de 2000 com a coordinador d'ajuda a domicili i no tinga la diplomatura de Treball Social, se li aplicarà el salari que apareix en les taules salarials per a esta categoria.  
Als treballadors o treballadores contractats amb la categoria de coordinador d'ajuda a domicili que estiguen en possessió de la diplomatura de Treball Social, se'ls aplicarà el sou que establixen les taules per al treballador social.  
Serà obligatori que a partir de l'entrada en vigor del present conveni, els treballadors o treballadores contractats per a cobrir el lloc de coordinador d'ajuda a domicili estiguen en possessió de la diplomatura de Treball Social  
  
Segona  
Clàusula de gènere neutre. En el text del conveni s'ha utilitzat el masculí com a genèric per a englobar els treballadors i treballadores, sense que això supose ignorància de les diferències de gènere existent, a l'efecte de no realitzar una escriptura massa complexa.  
  
Tercera  
Les parts acorden sotmetre's, en cas de desacord en el si de la Comissió Paritària, al procés de solució extrajudicial de conflictes regulat pel V Acord de Solució Extrajudicial de Conflictes Col·lectius de la Comunitat Valenciana o l'acord que el substituïsca.  
  
  
ANNEX I   
Taules salarials   
  
TAULA SALARIAL A DYN 4097   
  
GRUP CATEGORIA SALARI BASE PLUS (x 12 ) TOTAL PLUS  
 (x 14) ASSISTÈNCIA ANUAL COMPENSATORI   
A DIRECTOR 1628,15 53,94 23347,40   
B METGE 1526,39 50,57 21193,26   
B PSICÒLEG 1526,39 50,57 21711,26   
B ADVOCAT 1526,39 50,57 21183,26   
B COOR. INFEMERIA 1465,33 48,54 21012,15   
B ATS /DPL 2400,75 45,51 19659,55 171,28  
B FISIOTERAPEUTA 1373,75 45,51 19900,55   
B TREBALLADOR SOCIAL 1373,75 45,51 19455,55   
B EDUCADOR SOCIAL 1373,75 45,51 19891,55   
B TERAPEUTA OCUPACIONAL 1373,75 45,51 19720,55   
B COORDINADORA DE NVX 7210,11 40,45 17942,01   
C OFICIAL ADMINISTRATIU 1017,59 33,71 14157,73   
C TASOC 1119,35 37,08 16842,87   
C PUERICULTURA 1030,58 34,14 14564,82   
C TÈCNIC SUPERIOR EN EDUCACIÓ INFANTIL 1236,66 40,97 17829,93 89,11  
C MONITORS 1008,58 33,41 14190,08   
C AJT. COORDINACIÓ HFE 2479,18 35,39 15004,12   
C COORDINADORA SERVICIS GENERALS 1216,03 40,28 17293,82   
D AUXILIAR ADMINISTRATIU 864,94 28,65 12701,03   
D AUXILIAR D'INFERMERIA 1025,88 33,99 14229,09 11,87  
D AUXILIAR DEL SERVICI D'AJUDA A DOMICILI 915,83 30,34 13935,76   
D CUINER 936,18 31,01 13400,69 66,33  
E CONDUCTOR VEHICLE ADAPTAT 902,40 29,89 12592,40   
E AUX. NETEJA 864,94 28,65 12314,03 89,11  
E AUX. BUGADERIA 864,94 28,65 12034,03   
E AUX. CUINA 864,94 28,65 12468,03 64,34  
E AUX. MANTENIMIENT 864,94 28,65 12129,03   
E SUBALTERN 864,94 28,65 12008,03 82,17   
 PLUS DE NOCTURNITAT (totes les categories) 7,92  
 PLUS DE FESTIUS (totes les categories) 24,75  
  
  
  
TAULA SALARIAL B YDO 8660   
  
GRUP CATEGORIA SALARI BASE PLUS (x 12 ) TOTAL PLUS  
 (x 14) ASSISTÈNCIA ANUAL COMPENSATORI   
A DIRECTOR 1898,59 56,96 27565,76   
B METGE 1779,92 53,40 25103,71   
B PSICÒLEG 1779,92 53,40 25439,71   
B ADVOCAT 1779,92 53,40 25288,71   
B COOR. INFEMERIA 1708,72 51,26 24758,25   
B ATS /GTP 1605,93 48,06 23405,65 199,11  
B FISIOTERAPEUTA 1601,93 48,06 23988,65   
B TREBALLADOR SOCIAL 1601,93 48,06 23825,65   
B EDUCADOR SOCIAL 1601,93 48,06 23200,65   
B TERAPEUTA OCUPACIONAL 1601,93 48,06 23817,65   
B COORDINADORA DE RSC 4719,94 42,72 20630,77  
C OFICIAL ADMINISTRATIU 1186,61 35,60 17191,68   
C TASOC 1305,27 39,16 18305,73   
C PUERICULTURA 1201,76 36,05 17976,27   
C TÈCNIC SUPERIOR EN EDUCACIÓ INFANTIL 1442,08 43,26 20133,20 103,59  
C MONITORS 1176,11 35,28 16329,89   
C AJT. COORDINACIÓ CGI 2388,60 37,37 17463,84   
C COORDINADORA SERVICIS GENERALES 1418,01 42,54 20775,64   
D AUXILIAR ADMINISTRATIU 1008,61 30,26 14630,62   
D AUXILIAR D'INFERMERIA 1196,27 35,89 17680,51 13,80  
D AUXILIAR DEL SERVICI D'AJUDA A DOMICILI 1129,70 33,89 16324,49   
D CUINER 1091,68 32,75 15978,52 77,10  
E CONDUCTOR VEHICLE ADAPTAT 1052,29 31,57 15540,94   
E AUX. NETEJA 1008,61 30,26 14135,62 103,59  
E AUX. BUGADERIA 1008,61 30,26 14513,62   
E AUX. CUINA 1008,61 30,26 14859,62 74,80  
E AUX. MANTENIMIENT 1008,61 30,26 14329,62   
E SUBALTERN 1008,61 30,26 14414,62 95,53   
 PLUS DE NOCTURNITAT (totes les categories) 9,2  
 PLUS DE FESTIUS (totes les categories) 28,8  
  
  
TAULA SALARIAL UIA 8384   
  
GRUP CATEGORIA SALARI BASE PLUS (x 12 ) TOTAL PLUS  
 (x 14) ASSISTÈNCIA ANUAL COMPENSATORI   
A DIRECTOR 1904,29 57,13 27846,55   
B METGE 1785,26 53,56 25084,39   
B PSICÒLEG 1785,26 53,56 25581,39   
B ADVOCAT 1785,26 53,56 25848,39   
B COOR. INFEMERIA 1713,85 51,42 24559,86   
B ATS /KSE 9739,73 48,20 23061,66 199,7  
B FISIOTERAPEUTA 1606,73 48,20 23694,66   
B TREBALLADOR SOCIAL 1606,73 48,20 23270,66   
B EDUCADOR SOCIAL 1606,73 48,20 23302,66   
B TERAPEUTA OCUPACIONAL 1606,73 48,20 23094,66   
B COORDINADORA DE TKI 7749,21 42,85 20193,11   
C OFICIAL ADMINISTRATIU 1190,17 35,71 17984,80   
C TASOC 1309,19 39,28 18908,96   
C PUERICULTURA 1205,37 36,16 17173,05   
C TÈCNIC SUPERIOR EN EDUCACIÓ INFANTIL 1446,40 43,39 20324,33 103,9  
C MONITORS 1179,63 35,39 16812,55   
C AJT. COORDINACIÓ OTB 8583,34 37,48 17800,50   
C COORDINADORA SERVICIS GENERALES 1422,27 42,67 20357,73   
D AUXILIAR ADMINISTRATIU 1011,63 30,35 14761,07   
D AUXILIAR D'INFERMERIA 1199,86 36,00 17934,04 13,8  
D AUXILIAR DEL SERVICI D'AJUDA A DOMICILI 1133,09 33,99 16692,16   
D CUINER 1094,96 32,85 15849,55 77,3  
E CONDUCTOR VEHICLE ADAPTAT 1055,45 31,66 15541,28   
E AUX. NETEJA 1011,63 30,35 14125,07 103,9  
E AUX. BUGADERIA 1011,63 30,35 14820,07   
E AUX. CUINA 1011,63 30,35 14550,07 75,0  
E AUX. MANTENIMIENT 1011,63 30,35 14929,07   
E SUBALTERN 1011,63 30,35 14437,07 95,8   
 PLUS DE NOCTURNITAT (totes les categories) 9,25   
 PLUS DE FESTIUS (totes les categories) 28,86  
   
  
  
  
TAULA SALARIAL YBA 9780   
  
GRUP CATEGORIA SALARI BASE PLUS (x 12 ) TOTAL PLUS  
 (x 14) ASSISTÈNCIA ANUAL COMPENSATORI   
A DIRECTOR 1910,00 57,30 27398,58   
B METGE 1790,62 53,72 25729,30   
B PSICÒLEG 1790,62 53,72 25447,30   
B ADVOCAT 1790,62 53,72 25208,30   
B COOR. INFEMERIA 1718,99 51,57 24648,69   
B ATS /XKO 0072,55 48,35 23514,88 200,30  
B FISIOTERAPEUTA 1611,55 48,35 23882,88   
B TREBALLADOR SOCIAL 1611,55 48,35 23862,88   
B EDUCADOR SOCIAL 1611,55 48,35 23425,88   
B TERAPEUTA OCUPACIONAL 1611,55 48,35 23672,88   
B COORDINADORA DE LSI 6896,50 42,97 20321,64   
C OFICIAL ADMINISTRATIU 1193,74 35,81 17280,08   
C TASOC 1313,12 39,39 18836,36   
C PUERICULTURA 1208,98 36,27 17926,97   
C TÈCNIC SUPERIOR EN EDUCACIÓ INFANTIL 1450,74 43,52 20015,64 104,21  
C MONITORS 1183,17 35,50 16215,37   
C AJT. COORDINACIÓ UHW 6353,09 37,59 17662,32   
C COORDINADORA SERVICIS GENERALES 1426,53 42,80 20499,00   
D AUXILIAR ADMINISTRATIU 1014,67 30,44 14992,65   
D AUXILIAR D'INFERMERIA 1203,46 36,10 17799,73 13,88  
D AUXILIAR DEL SERVICI D'AJUDA A DOMICILI 1136,49 34,09 16340,98   
D CUINER 1098,24 32,95 15048,72 77,57  
E CONDUCTOR VEHICLE ADAPTAT 1058,62 31,76 15606,74   
E AUX. NETEJA 1014,67 30,44 14413,65 104,21  
E AUX. BUGADERIA 1014,67 30,44 14702,65   
E AUX. CUINA 1014,67 30,44 14032,65 75,25  
E AUX. MANTENIMENT 1014,67 30,44 14097,65   
E SUBALTERN 1014,67 30,44 14641,65 96,10   
 PLUS DE NOCTURNITAT (totes les categories) 9,27  
 PLUS DE FESTIUS (totes les categories) 28,95  
  
  
\* \* \* \* \* \* \* \*  
  
ANEXO I   
Tablas salariales   
  
TABLA SALARIAL A AÑO 2011   
  
GRUPO CATEGORÍA SALARIO BASE PLUS (x 12 ) TOTAL PLUS  
 (x 14) ASISTENCIA ANUAL COMPENSATORIO   
A DIRECTOR 1628,15 53,94 23318,40   
B MÉDICO 1526,39 50,57 21505,26   
B PSICÓLOGO 1526,39 50,57 21832,26   
B ABOGADO 1526,39 50,57 21741,26   
B COORD. ENFEMERÍA 1465,33 48,54 21276,15   
B ATS /QQV 6231,75 45,51 19556,55 171,28  
B FISIOTERAPEUTA 1373,75 45,51 19604,55   
B TRABAJADOR SOCIAL 1373,75 45,51 19548,55   
B EDUCADOR SOCIAL 1373,75 45,51 19828,55   
B TERAPEUTA OCUPACIONAL 1373,75 45,51 19199,55   
B COORDINADORA DE BSN 9211,11 40,45 17831,01   
C OFICIAL ADMINISTRATIVO 1017,59 33,71 14340,73   
C TASOC 1119,35 37,08 16294,87   
C PUERICULTURA 1030,58 34,14 14506,82   
C TÉCNICO SUPERIOR EN EDUCACIÓN INFANTIL 1236,66 40,97 17603,93 89,11  
C MONITORES 1008,58 33,41 14188,08   
C AYTE. COORDINACIÓN PZV 3361,18 35,39 15345,12   
C COORDINADORA SERVICIOS GENERALES 1216,03 40,28 17388,82   
D AUXILIAR ADMINISTRATIVO 864,94 28,65 12403,03   
D AUXILIAR DE ENFERMERÍA 1025,88 33,99 14460,09 11,87  
D AUXILIAR DEL SERVICIO DE AYUDA A DOMICILIO 915,83 30,34 13578,76   
D COCINERO 936,18 31,01 13917,69 66,33  
E CONDUCTOR VEHÍCULO ADAPTADO 902,40 29,89 12882,40   
E AUX. LIMPIEZA 864,94 28,65 12886,03 89,11  
E AUX. LAVANDERÍA 864,94 28,65 12115,03   
E AUX. COCINA 864,94 28,65 12083,03 64,34  
E AUX. MANTENIMIENTO 864,94 28,65 12382,03   
E SUBALTERNO 864,94 28,65 12314,03 82,17   
 PLUS DE NOCTURNIDAD (todas las categorías) 7,92  
 PLUS DE FESTIVOS (todas las categorías) 24,75  
  
  
  
TABLA SALARIAL B AÑO 2011   
  
GRUPO CATEGORÍA SALARIO BASE PLUS (x 12 ) TOTAL PLUS  
 (x 14) ASISTENCIA ANUAL COMPENSATORIO   
A DIRECTOR 1898,59 56,96 27645,76   
B MÉDICO 1779,92 53,40 25331,71   
B PSICÓLOGO 1779,92 53,40 25376,71   
B ABOGADO 1779,92 53,40 25369,71   
B COORD. ENFEMERÍA 1708,72 51,26 24094,25   
B ATS /WFX 6221,93 48,06 23574,65 199,11  
B FISIOTERAPEUTA 1601,93 48,06 23898,65   
B TRABAJADOR SOCIAL 1601,93 48,06 23009,65   
B EDUCADOR SOCIAL 1601,93 48,06 23302,65   
B TERAPEUTA OCUPACIONAL 1601,93 48,06 23967,65   
B COORDINADORA DE GJO 9222,94 42,72 20673,77  
C OFICIAL ADMINISTRATIVO 1186,61 35,60 17493,68   
C TASOC 1305,27 39,16 18781,73   
C PUERICULTURA 1201,76 36,05 17761,27   
C TÉCNICO SUPERIOR EN EDUCACIÓN INFANTIL 1442,08 43,26 20616,20 103,59  
C MONITORES 1176,11 35,28 16628,89   
C AYTE. COORDINACIÓN CTP 1717,60 37,37 17762,84   
C COORDINADORA SERVICIOS GENERALES 1418,01 42,54 20095,64   
D AUXILIAR ADMINISTRATIVO 1008,61 30,26 14369,62   
D AUXILIAR DE ENFERMERÍA 1196,27 35,89 17852,51 13,80  
D AUXILIAR DEL SERVICIO DE AYUDA A DOMICILIO 1129,70 33,89 16818,49   
D COCINERO 1091,68 32,75 15770,52 77,10  
E CONDUCTOR VEHÍCULO ADAPTADO 1052,29 31,57 15747,94   
E AUX. LIMPIEZA 1008,61 30,26 14709,62 103,59  
E AUX. LAVANDERÍA 1008,61 30,26 14339,62   
E AUX. COCINA 1008,61 30,26 14734,62 74,80  
E AUX. MANTENIMIENTO 1008,61 30,26 14738,62   
E SUBALTERNO 1008,61 30,26 14208,62 95,53   
 PLUS DE NOCTURNIDAD (todas las categorías) 9,2  
 PLUS DE FESTIVOS (todas las categorías) 28,8  
  
  
TABLA SALARIAL AÑO 2012   
  
GRUPO CATEGORÍA SALARIO BASE PLUS (x 12 ) TOTAL PLUS  
 (x 14) ASISTENCIA ANUAL COMPENSATORIO   
A DIRECTOR 1904,29 57,13 27762,55   
B MÉDICO 1785,26 53,56 25333,39   
B PSICÓLOGO 1785,26 53,56 25455,39   
B ABOGADO 1785,26 53,56 25132,39   
B COORS. ENFEMERÍA 1713,85 51,42 24130,86   
B ATS /NKW 7750,73 48,20 23777,66 199,7  
B FISIOTERAPEUTA 1606,73 48,20 23206,66   
B TRABAJADOR SOCIAL 1606,73 48,20 23175,66   
B EDUCADOR SOCIAL 1606,73 48,20 23706,66   
B TERAPEUTA OCUPACIONAL 1606,73 48,20 23293,66   
B COORDINADORA DE JDD 4281,21 42,85 20415,11   
C OFICIAL ADMINISTRATIVO 1190,17 35,71 17934,80   
C TASOC 1309,19 39,28 18032,96   
C PUERICULTURA 1205,37 36,16 17694,05   
C TÉCNICO SUPERIOR EN EDUCACIÓN INFANTIL 1446,40 43,39 20927,33 103,9  
C MONITORES 1179,63 35,39 16292,55   
C AYTE. COORDINACIÓN LJS 9606,34 37,48 17867,50   
C COORDINADORA SERVICIOS GENERALES 1422,27 42,67 20973,73   
D AUXILIAR ADMINISTRATIVO 1011,63 30,35 14118,07   
D AUXILIAR DE ENFERMERÍA 1199,86 36,00 17515,04 13,8  
D AUXILIAR DEL SERVICIO DE AYUDA A DOMICILIO 1133,09 33,99 16803,16   
D COCINERO 1094,96 32,85 15886,55 77,3  
E CONDUCTOR VEHÍCULO ADAPTADO 1055,45 31,66 15640,28   
E AUX. LIMPIEZA 1011,63 30,35 14235,07 103,9  
E AUX. LAVANDERÍA 1011,63 30,35 14937,07   
E AUX. COCINA 1011,63 30,35 14307,07 75,0  
E AUX. MANTENIMIENTO 1011,63 30,35 14235,07   
E SUBALTERNO 1011,63 30,35 14527,07 95,8   
 PLUS DE NOCTURNIDAD (todas las categorías) 9,25   
 PLUS DE FESTIVOS (todas las categorías) 28,86  
   
  
  
  
TABLA SALARIAL AÑO 2013   
  
GRUPO CATEGORÍA SALARIO BASE PLUS (x 12 ) TOTAL PLUS  
 (x 14) ASISTENCIA ANUAL COMPENSATORIO   
A DIRECTOR 1910,00 57,30 27579,58   
B MÉDICO 1790,62 53,72 25916,30   
B PSICÓLOGO 1790,62 53,72 25432,30   
B ABOGADO 1790,62 53,72 25636,30   
B COOR. ENFEMERÍA 1718,99 51,57 24489,69   
B ATS /OZB 4728,55 48,35 23814,88 200,30  
B FISIOTERAPEUTA 1611,55 48,35 23357,88   
B TRABAJADOR SOCIAL 1611,55 48,35 23810,88   
B EDUCADOR SOCIAL 1611,55 48,35 23089,88   
B TERAPEUTA OCUPACIONAL 1611,55 48,35 23380,88   
B COORDINADORA DE JIV 0277,50 42,97 20524,64   
C OFICIAL ADMINISTRATIVO 1193,74 35,81 17771,08   
C TASOC 1313,12 39,39 18576,36   
C PUERICULTURA 1208,98 36,27 17995,97   
C TÉCNICO SUPERIOR EN EDUCACIÓN INFANTIL 1450,74 43,52 20103,64 104,21  
C MONITORES 1183,17 35,50 16165,37   
C AYTE. COORDINACIÓN VZA 9630,09 37,59 17277,32   
C COORDINADORA SERVICIOS GENERALES 1426,53 42,80 20848,00   
D AUXILIAR ADMINISTRATIVO 1014,67 30,44 14402,65   
D AUXILIAR DE ENFERMERÍA 1203,46 36,10 17151,73 13,88  
D AUXILIAR DEL SERVICIO DE AYUDA A DOMICILIO 1136,49 34,09 16632,98   
D COCINERO 1098,24 32,95 15272,72 77,57  
E CONDUCTOR VEHÍCULO ADAPTADO 1058,62 31,76 15606,74   
E AUX. LIMPIEZA 1014,67 30,44 14583,65 104,21  
E AUX. LAVANDERÍA 1014,67 30,44 14901,65   
E AUX. COCINA 1014,67 30,44 14200,65 75,25  
E AUX. MANTENIMIENTO 1014,67 30,44 14597,65   
E SUBALTERNO 1014,67 30,44 14185,65 96,10   
 PLUS DE NOCTURNIDAD (todas las categorías) 9,27  
 PLUS DE FESTIVOS (todas las categorías) 28,95  
  
  
ANNEX II  
Definició de categories  
  
ÀREA SOCIAL I SANITÀRIA:  
Està formada per:  
· Coordinador de l'equip social i sanitari.  
· Metge.  
· Psicòleg.  
· Advocat.  
· Coordinador d'infermeria/ATS.  
· Diplomats d'infermeria/ATS.  
· Auxiliars d'infermeria.  
· Fisioterapeuta.  
· Treballador social.  
· Terapeuta ocupacional.  
· TASOC.  
· Puericultor.  
· Educador social.  
· Monitor   
· Tècnic superior en Educació Infantil.  
· Coordinador del SAD.  
· Ajudant de coordinació del SAD.  
· Auxiliar d'ajuda a domicili.  
  
1. L'objectiu de l'àrea és restablir la salut de l'usuari en cas necessari, la prestació d'una assistència integral i continuada als que no puguen satisfer les seues necessitats per altres mitjans.  
2. Són funcions de l'àrea social i sanitària:  
a) Realitzar activitats dirigides a la detecció precoç de certes patologies amb mitjans propis o complementant-se amb servicis de suport, amb especialitats o amb l'hospitalització.  
b) Realitzar els programes de seguiment i cures de salut en usuaris crònics, en usuaris amb patologia invalidant i programes de prevenció de patologia secundària. Valorar els nivells de dependència de les persones usuàries i reflectir-ho en l'informe de l'àrea.  
c) Desenrotllar programes d'atenció personal i familiar a l'usuari d'evolució fatal.   
d) Educar els usuaris en matèria de salut.  
e) Realitzar l'arreplega de dades epidemiològiques i exàmens de salut que es definisquen i realitzar l'arreplega de dades sobre la situació sociofamiliar de les persones usuàries.  
f) L'equip de salut ha de definir els objectius concrets referents a la promoció de la salut, prevenció de la malaltia i assistència en la malaltia, així com la seua integració social, segons les dades que obté.  
  
g) Ha d'avaluar el compliment dels objectius plantejats i introduir els canvis necessaris en el pla d'equip per a l'optimització del treball de l'àrea.  
h) Participar en la formació del personal sanitari, en l'actualització de coneixements i en la investigació.  
i) Coordinació amb els servicis socials i sanitaris. Col·laboració amb l'equip d'atenció primària de la zona.  
j) En general, totes les actuacions que siguen necessàries per al desenrotllament dels objectius definits per l'àrea.  
  
Coordinador de l'equip social i sanitari:  
Funcions:  
1. Canal d'informació amb la direcció i de coordinació de l'àrea amb esta.  
2. Garantir el desenrotllament de les activitats de l'àrea.  
3. Garantir l'elaboració anual d'objectius de l'àrea.  
4. Garantir l'elaboració i remissió de dades i documents de caràcter organitzatiu, epidemiològic, de gestió i avaluació tant en indicadors de procés com de resultats que li siguen requerits.  
5. Garantir l'elaboració i remissió de la memòria anual de l'àrea.  
  
6. Garantir la participació de tots els membres de l'àrea en el procés de presa de decisions.  
7. El coordinador de l'àrea serà nomenat pel procediment de lliure designació, que s'efectuarà entre el personal que hi preste servici.  
  
8. Garantir i estimular la realització de totes les funcions i activitats pròpies de l'àrea assegurant una atenció integral a l'usuari. Garantir la participació comunitària, la formació i la investigació així com l'estudi i la vigilància dels problemes de salut prioritaris.  
  
Metge:  
S'ocupa del seguiment, assistència, control i prevenció de la salut de les persones usuàries.  
Funcions:  
1. Pautar, analitzar i avaluar totes les tasques relacionades amb el tractament, assistència, control i prevenció de la salut de les persones usuàries, reflectint la dita activitat en la història de salut i altres registres.  
2. Participar en les activitats de promoció i protecció de la salut i prevenció de la malaltia que plantege l'àrea.  
3. Participar en l'elaboració i execució de protocols i programes de salut, així com en totes les tasques comunes de l'àrea.  
4. Elaborar les directrius de les dietes per a usuaris.  
5. Omplir els documents oficials que es deriven de la seua actuació i aquells que siguen requerits, així com registrar i avaluar les activitats realitzades (història de salut).  
6. Participar en l'establiment de la dotació de material a fi que s'adeqüe a les necessitats de l'assistència.  
7. Informar l'especialista de les patologies/quadro i el tractament que seguix un usuari per al qual se sol·licita una interconsulta. Igualment, quan l'usuari siga enviat a portes d'urgències de l'hospital de zona.  
8. Seguiment de l'evolució de l'usuari quan estiga ingressat en un centre hospitalari establint la relació amb el metge que està encarregat d'ell.  
9. Establir relació amb el centre de salut per al control i seguiment de la patologia que poden presentar els usuaris.  
10. Elaborar, junt amb especialista i fisioterapeuta, el programa de rehabilitació de les persones usuàries davant de problemes de fractures, artrosi, etc.  
11. Orientar i informar la família sobre l'evolució de la salut de l'usuari.  
12. Comunicar al seu immediat superior les incidències o anomalies observades en el desenrotllament de les seues funcions.  
13. Aquelles altres que corresponguen com a membres de l'àrea social i sanitària i que tinguen relació amb la seua professió.  
  
Psicòleg:  
Funcions:  
1. Participar en les reunions periòdiques amb l'equip multidisciplinari de cada centre.  
2. Afavorir la integració i la motivació dels residents/usuaris al servici i/o als centres.  
3. Intervenció en la resolució de conflictes.  
4. Previndre possibles trastorns psicològics per mitjà del desenrotllament de la labor educacional en el seu àmbit funcional.  
5. Diagnosticar i intervindre amb possibles trastorns i/o patologies, tant cròniques com temporals.  
6. Realitzar reunions periòdiques amb els treballadors i treballadores per a disminuir el possible estrés laboral, així com per a formar-los i dotar-los de recursos per a la realització de les seues funcions.  
7. Orientar i informar la família sobre l'evolució de la salut de l'usuari.  
8. Realització del suport psicològic en diferents àmbits (psicologia clínica, social i/o comunitària).  
9. Coordinació dels treballadors i treballadores de suport que tinguen relació amb qualsevol àmbit d'actuació del psicòleg o psicòloga, sent el terapeuta de referència en activitats grupals.  
10. Elaborar els informes pertinents, propis de la seua activitat.  
11. Derivació de casos a altres professionals si així es requerix.  
12. Coordinació amb els distints servicis especialitzats.  
13. Elaborar, conjuntament amb l'àrea de treball, el disseny d'intervenció i les estratègies d'actuació.  
14. Aconsellar la direcció sobre les millores a realitzar, sobre l'adquisició del material i l'equipament relacionats amb este servici i en tots aquells aspectes que contribuïsquen a millorar la qualitat de vida de les persones usuàries.  
15. Comunicar al seu immediat superior les incidències o anomalies observades en el desenrotllament de les seues funcions  
16. En general, totes aquelles activitats no especificades anteriorment, d'acord amb la seua titulació i/o professió i que tinguen relació amb les anteriors.  
  
Coordinador d'infermeria:  
Diplomat d'Infermeria que exercirà la responsabilitat de la supervisió de tot el treball d'infermeria.  
Funcions  
1. Exercir la responsabilitat de l'organització diària del treball dels professionals a càrrec seu.  
2. Mantindre relacions i contactes operatius amb l'equip d'atenció primària i especialitzada.  
3. Mantindre relacions i contactes amb farmàcies i proveïdors de material sanitari, proposant les comandes que considere necessàries.  
4. Coordinar i atendre totes les activitats encaminades a cobrir les necessitats de les persones usuàries en l'aspecte sanitari.  
5. Coordinar i supervisar els plans de cures d'infermeria amb els objectius de l'àrea.  
6. Comunicar al seu immediat superior les incidències o anomalies observades en el desenrotllament de les seues funcions  
7. Aquelles altres que li corresponguen com a membre de l'àrea social i sanitària i que tinguen relació amb les seues funcions professionals (docent, administrativa i investigadora).  
  
Diplomat en infermeria:  
Són els responsables de la promoció de la salut, prevenció de la malaltia i cures de la salut de les persones usuàries, per mitjà del desenrotllament de les funcions que són pròpies de la seua professió.  
Funcions:  
1. Aplicar el pla de cures d'infermeria de forma metodològica en aquells usuaris que ho requerisquen, en les diferents modalitats d'atenció, de forma coordinada amb la resta de membres de l'àrea i registrant convenientment la dita activitat, valorant dèficits en les activitats de vida i planificant, realitzant i avaluant les cures d'infermeria adequades.  
  
2. Aplicar els tractaments (control, preparació i repartiment) que es deriven de l'atenció mèdica i informar l'usuari o la seua família sobre l'administració correcta d'estos, en cas necessari.  
3. Realitzar les activitats d'educació per a la salut, detecció de riscos, obertura d'històries; així com el seguiment de les persones usuàries, la petició de proves complementàries i la realització de controls de salut periòdics segons els protocols i programes establits.  
4. Supervisar l'abastiment, el bon estat i la conservació del material del centre.   
5. Atendre l'usuari enllitat per malaltia, supervisant els canvis posturals prescrits, controlant el servici de menjars als malalts i subministrant directament a aquells usuaris que la dita alimentació requerisca instrumentalització (sonda nasogàstrica, sonda gàstrica, etc.).  
  
6. Indicar i supervisar els criteris i indicacions que, en les tasques afins a l'aspecte sanitari, han de tindre en compte les auxiliars d'infermeria en la seua atenció a les persones usuàries.  
7. Col·laborar amb els fisioterapeutes en les activitats, el nivell de qualificació de les quals siga compatible amb la seua titulació d'ATS/DE quan les seues funcions especifiques ho permeten.  
8. Comunicar al coordinador d'infermeria les carències en material de farmàcia que detecte.  
9. Participar en l'elaboració i execució de programes de salut, així com en totes les tasques comunes de l'àrea.  
10. Col·laborar en l'elaboració i execució dels plans integrals d'intervenció, en consonància amb el seu lloc de treball i qualificació professional.  
11. Registrar i avaluar l'activitat realitzada, actualitzant la història de salut.  
12. Gestionar i controlar tot el que fa referència als internaments temporals de les persones usuàries en els centres hospitalaris i les visites a especialistes.  
13. Comunicar al servici de cuina tot el que és necessari en referència a les dietes. Supervisió del funcionament de menjador.  
14. Comunicar al seu immediat superior les incidències o anomalies observades en el desenrotllament de les seues funcions.  
15. Aquelles altres que li corresponguen com a membre de l'àrea social i sanitària i que tinguen relació amb les seues funcions professionals (assistencial, docent, administrativa i investigadora).  
  
Auxiliars d'infermeria:  
És el personal que col·labora amb el diplomat d'infermeria i que té com a funció la d'assistir l'usuari del servici en la realització de les activitats de vida on existisca una dependència.  
Funcions:  
1. Col·laborar amb el personal d'infermeria en l'aplicació de tractaments que ho requerisquen, així com assistir els usuaris que ho necessiten a fi de facilitar l'exploració física i instrumental d'estos.  
2. Proporcionar educació sanitària a les persones usuàries quant a la higiene i neteja personal.  
3. Col·laborar en les tasques que s'incloguen en el pla d'atenció social i sanitària (referides a les activitats de vida i les cures d'infermeria derivades d'estes) amb la supervisió del diplomat d'infermeria  
  
4. Vigilància i ajuda en les tasques d'higiene personal de les persones usuàries.  
5. Ajuda i acompanyament de les persones usuàries, en funció de les seues necessitats socials i sanitàries individuals.  
6. Supervisar que l'usuari dispose de prou roba per al seu ús personal, fent una revisió periòdica dels armaris.  
7. Ajuda a l'usuari per a prendre la seua medicació oral, amb la supervisió del diplomat en infermeria.  
8. Supervisió de la correcta alimentació i ajuda en allò que necessite l'usuari relacionat amb esta activitat.  
9. Ajudar-los en els dèficits de les activitats de vida, col·laborant amb el diplomat en infermeria en la seua valoració planificació de cures, execució i avaluació d'este.  
10. Col·laborar amb el TASOC en les activitats de teràpia ocupacional.  
11. Comunicar al seu responsable immediat (diplomat en infermeria) les incidències o anomalies observades en el desenrotllament de la seua tasca perquè siguen tinguts en compte en el pla de cures o en altres nivells.  
12. Aquelles altres que li corresponguen com a membre de l'àrea social i sanitària i que tinguen relació amb les anteriors.  
  
Fisioterapeuta:  
Funcions:  
1. Realitzaran l'atenció de rehabilitació pertanyent al primer nivell d'atenció, que comprenguen l'assistència fisioteràpica, així com la corresponent promoció de la salut, tant individual com en grup.  
  
2. Col·laboració amb la resta del personal de l'àrea social i sanitària, per a l'establiment de protocols d'actuació i mètodes d'avaluació de l'activitat exercida.  
3. Fer el seguiment i l'avaluació de l'aplicació de tractament que es realitze.  
4. Conéixer i avaluar l'aplicació del tractament de la seua especialitat, i informar sobre esta.  
5. Conéixer els recursos propis de la seua especialitat en l'àmbit territorial.  
6. Assessorar els treballadors i treballadores que ho necessiten sobre pautes de mobilitzacions i tractaments en què tinguen incidència les tècniques fisioterapèutiques, controlant i coordinant les tasques pròpies de la seua especialitat.  
7. Participar en el pla general d'activitats del centre.  
8. Realitzar activitats auxiliars de psicomotricitat, llenguatge, dinàmica i rehabilitació personal i social a les persones usuàries.  
9. Col·laborar en el seguiment o l'avaluació del procés recuperador o assistencial de les persones usuàries.  
10. Participar en les àrees d'oci i temps lliure de l'usuari en matèria de la seua competència.  
11. Col·laborar en les matèries de la seua competència en els programes que es realitzen de formació i informació a les famílies de les persones usuàries.  
12. Comunicar al seu immediat superior les incidències o anomalies observades en el desenrotllament de les seues funcions.  
13. En general, totes aquelles activitats no especificades anteriorment i que tinguen relació amb les anteriors.  
  
Treballador social:  
Funcions:  
1. Realitzar les valoracions socials i el diagnòstic social de l'usuari i emetre els informes pertinents.  
2. Assessorar-lo en problemes econòmics, familiars i socials, i informar en els assumptes que calga, així com sobre els recursos de la comunitat, facilitant-li l'accés a estos.  
3. Realitzar les gestions necessàries per a la resolució de problemes de tipus social que afecten usuaris i que no puguen resoldre ells personalment o els seus familiars.  
4. Realitzar l'assistència social individualitzada a tots els usuaris que ho necessiten.  
5. Impulsar la programació i desenrotllament d'activitats culturals, recreatives, esportives, turístiques i de naturalesa semblant encaminades al desenrotllament personal.  
6. Fomentar i organitzar la participació de les persones usuàries en algunes tasques de la dinàmica del centre i de l'entorn.  
7. Mantindre contactes directes amb la família de l'usuari, per a informar, assessorar, col·laborar en l'adaptació d'este, així com la realització de teràpies familiars en el seu àmbit corresponent.  
8. Promoure accions encaminades a afavorir o intensificar les relacions interpersonals de les persones usuàries.  
9. Promoure els grups d'autoajuda a fi de possibilitar la solidaritat entre els usuaris.  
10. Informar en l'àrea social i sanitària d'aquells antecedents socials que afecten l'usuari i puguen incidir en la seua simptomatologia clínica.  
11. Planificar conjuntament amb l'àrea l'acció individual, familiar i grupal en problemes socials i sanitaris.  
12. Col·laborar i coordinar-se amb treballadors socials d'altres recursos comunitaris.  
13. Comunicar al seu immediat superior les incidències o anomalies observades en el desenrotllament de les seues funcions.  
14. En general, totes aquelles activitats no especificades anteriorment i que tinguen relació amb les anteriors.  
  
Terapeuta ocupacional:  
Funcions:  
1. Participar en el pla general d'activitats del centre.  
2. Realitzar activitats auxiliars de psicomotricitat, llenguatge, dinàmiques i rehabilitació personal i social a les persones usuàries.  
3. Col·laborar en el seguiment o l'avaluació del procés recuperador o assistencial de les persones usuàries del centre.  
4. Participar en les àrees d'oci i temps lliure de l'usuari del centre.  
  
5. Col·laborar en les matèries de la seua competència en els programes que es realitzen de formació i informació a les famílies de les persones usuàries.  
6. En general totes aquelles activitats no especificades anteriorment que li siguen demanades i que tinguen relació amb les anteriors.  
  
TASOC:  
Tècnics en activitats socioculturals que han de realitzar la seua activitat en el sector servicis, en el subsistema d'organització de l'oci i/o en àmbit educatiu, intervenint de forma qualificada en activitats culturals, socials, educatives i recreatives.  
Funcions:  
1. Conéixer, proposar i fer operatius els processos d'intervenció cultural en els seus vessants de gestió i educatiu.  
2. Establir relacions entre els àmbits cultural i educatiu amb els processos socials i econòmics.  
3. Accedir a les fonts d'informació i procediments per a obtindre recursos necessaris i posar en marxa processos culturals.  
4. Coordinació amb professionals de diversa qualificació a l'hora de dissenyar i implementar estratègies d'intervenció cultural.  
5. Execució i pressupostació de projectes i programes diversos, així com realització dels informes i avaluacions pertinents.  
6. Realització de projectes i programes específics.  
7. Fomentar el desenrotllament integral de les persones usuàries per mitjà de l'acció ludicoeducativa.  
8. Desenrotllar i executar les diverses tècniques d'animació, individuals i/o grupals, que impliquen els usuaris en l'ocupació del seu temps lliure, i promoure així la seua integració i desenrotllament personal i grupal.  
9. Motivar els usuaris sobre la importància de la seua participació per a aconseguir la seua integració i relació positiva amb l'entorn.  
10. Responsabilitat davant de qualsevol incidència que sorgisca, en qualsevol tipus de labor pròpia o dels animadors socioculturals.  
11. Reunions periòdiques amb la resta de l'equip, així com amb els responsables dels diferents centres on es realitze la labor d'animació sociocultural.  
12. Coordinació del voluntariat i alumnes en pràctiques d'animació sociocultural.   
13. Docència, xarrades i ponències que tinguen relació amb esta categoria professional.  
14. Participar en el pla general d'activitats i pressupostos dels diferents centres.  
15. Coordinar els grups de treball, activitats i pressupostos d'animació sociocultural.  
16. Comunicar al seu immediat superior les incidències o anomalies observades en el desenrotllament de les seues funcions.  
17. En general, totes aquelles activitats no especificades anteriorment i que tinguen relació amb les anteriors.  
  
Puericultor:  
Funcions:  
1. Assistència i orientació a les usuàries en relació amb les tasques i atenció dels seus fills.  
2. Orientació en les gestions referides a la salut de les usuàries i els seus fills, així com acompanyar-los en els casos estrictament necessaris.  
3. Col·laboració amb l'equip de professionals del centre en la inserció de la usuària en la vida sociolaboral.  
4. Col·laboració amb la cuina en l'elaboració de dietes especifiques per a xiquets o xiquetes malalts, etc.  
5. Realització d'activitats de caràcter formatiu i lúdic dirigit a les usuàries i els seus fills i filles en àrees com ara salut, alimentació, jocs, psicomotricitat, etc.  
6. Comunicar al seu immediat superior les incidències o anomalies observades en el desenrotllament de les seues funcions.  
7. En general, totes aquelles activitats no especificades anteriorment i que tinguen relació amb les anteriors.  
  
Educador social:  
Funcions:  
1. Donar informació i assessorament a les persones usuàries sobre recursos socials idonis per al seu tipus de problemàtica.  
2. Intervenció dirigida a recolzar la decisió d'autonomia personal i familiar de la usuària.  
3. Recolzar la usuària en la reelaboració de la seua història personal a fi d'afavorir la presa de decisió respecte de la seua vida.  
4. Assumir la coordinació de cada cas, segons disseny d'intervenció i marc legal, duent a terme el seguiment individualitzat.  
5. Col·laborar amb la direcció del centre, l'equip tècnic i el treballador social en l'organització d'horaris i activitats de les persones usuàries, tenint com a referència la distribució i necessitats de la població.  
  
6. Recolzar l'usuari o usuària en l'organització del seu temps, de manera que afavorisca la seua autonomia personal i reinserció social.  
7. Crear hàbits i habilitats socials, o potenciar-los, com a necessaris a través de la vida quotidiana.  
8. Facilitar l'accés als recursos formatius, educatius i ocupacionals de la zona geogràfica del centre o lloc de residència.  
9. Facilitar i recolzar la usuària en el seu accés a l'àmbit laboral.  
10. Facilitar l'accés de la usuària i els seus fills a recursos especialitzats d'àmbit medicosanitari, psicològic, jurídic, etc.  
11. Promoure la implicació de la usuària en l'entorn on es preveu que serà la seua eixida en aquells àmbits funcionals que corresponga.  
12. Afavorir una organització grupal que permeta analitzar i resoldre el nombre més gran possible de problemes que l'usuari o usuària plantegen en el seu desenrotllament personal.  
13. Estudi, anàlisi i valoració si és el cas, amb posterior avaluació del marc d'intervenció, de la problemàtica de l'usuari o usuària i el seu context, la intervenció professional de l'educador i de l'equip professional i la interdisciplinarietat amb altres professionals.  
14. Organitzar programes culturals, esportius i recreatius junt amb els monitors, si n'hi ha.  
15. Coordinar i supervisar les activitats dels programes o tallers.  
  
16. Comunicar al seu immediat superior les incidències o anomalies observades en el desenrotllament de les seues funcions.  
17. En general, totes aquelles activitats no especificades anteriorment i que tinguen relació amb les anteriors.  
  
Monitors:  
Funcions:  
1. Avaluació de les aptituds i motivacions registrades pels usuaris en els distints tallers o programes.  
2. Detecció d'habilitats laborals.  
3. Realització de la informació professional i iniciació del contacte amb tasques de laborteràpia.  
4. Programació, seguiment i avaluació dels tallers, activitats d'oci, esportives, etc.  
5. Organització i supervisió de les tasques assignades a les persones usuàries en els seus respectius tallers.  
6. Organització i supervisió del menjador, incorporant pautes d'aprenentatge de comportaments i hàbits durant els menjars.  
7. Organització de les activitats en els espais de temps lliure.  
8. Acompanyament en eixides, excursions, esport i temps lliure en general.  
  
Coordinador del SAD:  
És el treballador o treballadora, amb la diplomatura de Treball Social, que té com a comesa realitzar tasques de planificació, coordinació, gestió i organització del SAD, a més del seguiment, la supervisió i el suport del treball de l'auxiliar d'ajuda a domicili per a aconseguir una bona qualitat del dit servici.  
Funcions:  
1. Planificar i organitzar el treball del centre per mitjà d'una adequada programació d'objectius i racionalització de treball.  
2. Col·laborar i realitzar aquells estudis encaminats a investigar els aspectes socials relatius a les persones usuàries del servici d'ajuda a domicili (SAD), amb l'autorització de l'equip tècnic.  
3. Executar les activitats administratives i informàtiques que li siguen pròpies.  
4. Realitzar informes de les persones usuàries que siguen sol·licitats per les entitats contractants.  
5. Realitzar, quan es crega oportú, conjuntament amb l'auxiliar, la valoració de la situació personal, familiar i social de l'usuari. Facilitar informació sobre els recursos propis i aliens que ajuden a l'adequat desenrotllament del servici que es presta.  
6. Informar els usuaris, en col·laboració amb els treballadors o treballadores socials de les entitats contractants, d'aquells aspectes que es consideren oportuns.  
7. Fomentar, directament o a través de l'auxiliar, la integració i participació de les persones usuàries del SAD de tots aquells servicis i programes encaminats al seu benestar social o qualitat de vida.  
8. Participar amb l'equip multiprofessional de l'empresa en l'elaboració de les orientacions o l'atenció que necessiten els usuaris.  
9. Participar en reunions periòdiques amb els tècnics de les respectives entitats contractants, per a mantindre una via fluïda d'informació sobre el desenrotllament del servici.  
10. Coordinació del treball i activitats de forma individual o en grup, per mitjà de reunions periòdiques amb els auxiliars del servici per a estructurar la dinàmica de l'activitat, així com els corresponents criteris i objectius metodològics.  
11. Realitzar visites domiciliàries a les persones usuàries amb les finalitats següents:  
- Inici de servici i presentació de l'auxiliar d'ajuda a domicili.  
  
- Seguiment del servici.  
- Resolució de possibles incidències.  
12. Participar en la coordinació amb la comissió tècnica del programa d'ajuda a domicili.  
13. Organitzar, assignar i canviar usuaris i horaris de treball als treballadors i treballadores sota la seua responsabilitat, elaborant per a això els corresponents comunicats de treball.  
14. Participar, proposar i fomentar la formació continuada de l'auxiliar d'ajuda a domicili i dissenyar cursos en matèria de servicis socials, en la mesura que s'establisquen els plans de formació en les respectives empreses del sector.  
15. Seleccionar els recursos humans basant-se en la política establida en l'empresa.  
16. Comunicar al seu immediat superior les incidències o anomalies observades en el desenrotllament de les seues funcions.  
17. En general, totes aquelles activitats no especificades anteriorment que li siguen demanades i que tinguen relació amb les anteriors.  
  
Ajudant de coordinació del SAD:  
Figura encarregada de realitzar el treball davall la supervisió del coordinador o coordinadora. Este lloc de treball serà exercit preferentment per auxiliars d'ajuda a domicili amb la suficient formació i experiència acreditada.  
Funcions:  
1. Realitzar el quadrant d'incidències.  
2. Comunicació i avisos telefònics amb auxiliars d'ajuda a domicili, usuaris i tècnics de l'entitat contractant.  
3. Realització i distribució dels instruments de registre adequats al servici.  
4. Comunicar al seu immediat superior les incidències o anomalies observades en el desenrotllament de les seues funcions.  
5. Totes aquelles activitats no especificades anteriorment i que tinguen relació amb les anteriors.  
  
Auxiliar d'ajuda a domicili:  
És el professional que realitza l'atenció directa a la persona usuària, les seues activitats seran les prestacions d'atenció personal, atenció en les necessitats del domicili i suport psicosocial, familiar i relacions amb l'entorn pautats en el pla d'atenció.  
Les tasques a realitzar tenen caràcter preventiu, educatiu, assistencial i rehabilitador, i han d'estar orientades a fomentar l'autonomia de la persona dependent.  
Treballs generals d'atenció en la llar:  
1. Neteja de la vivenda: esta s'adequarà a un manteniment de la neteja quotidiana. Es realitzaran neteges generals en els casos específics de necessitat, que seran determinats pel tècnic responsable i que ha d'estar reflectit en el pla d'atenció. En casos extrems, si és necessari habilitar la vivenda i realitzar una neteja de xoc, esta la realitzaran almenys dos auxiliars.   
2. Realització de compres domèstiques d'articles de primera necessitat i en els comerços mes pròxims al seu domicili, quan la compra siga molt pesant es realitzaran diversos viatges i s'utilitzarà un carro de compra que l'usuari està obligat a tindre. Les compres es realitzaran per compte de l'usuari.  
3. Llavat, planxat, repàs i organització de la roba dins de la llar.  
  
4. Preparació i realització de menjars en la llar.  
5. Tasques de manteniment bàsic habitual d'utensilis domèstics i d'ús personal (ex. canvi de peretes, canvi de bossa d'aspirador, substitució de piles...).  
6. Comunicar a la coordinadora les incidències i anomalies que es referisquen a la salubritat de la llar.  
Treballs d'atenció personal   
1. Suport en la higiene, agençament personal, dutxa i/o bany, incloent-hi la higiene bucal.  
2. Ajuda personal per al vestit, calçat i l'alimentació.   
3. Transferències, trasllats i mobilització dins de la llar.   
4. Ajuda o suport a la mobilitat en l'interior i exterior de la vivenda.  
5. Estimulació i foment de la màxima autonomia i participació de les persones ateses en la realització les ABVD.   
6. Foment d'hàbits d'higiene i orde.   
7. En persones amb alt risc d'aparició d'UPP, previndre estes per mitjà d'una correcta higiene, cures de la pell i canvis posturals.   
  
8. Ajuda en l'administració de medicaments que tinga prescrits la persona usuària.   
9. Cures bàsiques a persones incontinents.   
10. Foment de l'adequada utilització d'ajudes tècniques i adaptacions pautades.   
11. Acompanyament en les visites terapèutiques, seguir les instruccions del personal de l'equip d'atenció primària en referència als problemes de salut, en especial cures d'enllitats i incontinents, ajuda/control en el compliment, dietes, etc.  
12. Comunicar a la coordinadora les incidències i anomalies observades en el desenrotllament de les seues funcions.  
Suport psicosocial, familiar i relacions amb l'entorn  
1. Companyia per a evitar situacions de soledat i aïllament.   
2. Acompanyament fora de la llar per a possibilitar la participació de la persona usuària en activitats de caràcter educatiu, terapèutic i social.   
  
3. Facilitar activitats d'oci en el domicili.   
4. Suport i acompanyament per a la realització de tràmits d'assistència sanitària i administratius.   
5. Desenrotllament de l'autoestima, la valoració de si mateix i els hàbits d'atenció personal, evitant l'aïllament.   
6. Potenciar i facilitar hàbits de convivència i relacions familiars i socials.   
7. Fomentar estils de vida saludables i actius.   
8. Suport i seguiment de les pautes prescrites davant de situacions de conflicte que es generen en el si de la família.   
9. Cura i atenció dels menors, tant en l'entorn de la llar com en acompanyaments a centres escolars, d'oci, sanitaris i altres.   
  
10. Analitzar amb una certa periodicitat els servicis en què l'auxiliar presta els servicis, amb la finalitat de proposar totes les mesures que es consideren oportunes per a millorar la qualitat en el servici.   
  
Àrea de servicis generals  
Està formada per:  
· Coordinadora de servicis generals.  
· Auxiliar de neteja.  
· Auxiliar de bugaderia.  
· Subaltern.  
· Conductor de vehicle adaptat.  
· Cuiner.  
· Auxiliar de cuina.  
· Auxiliar de manteniment.  
  
Coordinador de servicis generals:  
És la figura encarregada de l'organització i del funcionament dels servicis generals  
Funcions:  
1. Organitzar, distribuir i coordinar els servicis de menjador o office, bugaderia, llenceria, neteja i manteniment.  
2. Supervisar l'activitat del personal a càrrec seu, distribuir les activitats i torns de les persones que té assignades i vigilar també el bon ús i economia dels materials, utillatge, ferramentes i maquinària a càrrec seu, fer-ne el recompte i inventari.  
3. Realitzar les funcions administratives de la seua competència i la gestió delegada de les compres del centre i la relació amb proveïdors i altres servicis externs.  
4. Tindre coneixement del nombre de servicis diaris realitzats en el departament.  
5. En coordinació amb el personal d'infermeria i comptant amb el personal que té adscrit, portar el control de bon estat dels aliments que els usuaris tinguen en les habitacions.  
6. Vigilar el compliment de la labor professional del personal a càrrec seu, així com la seua higiene i uniformitat.  
7. Subministrar material i roba de treball al personal del servici.  
8. Si per necessitats peremptòries o imprevisibles la normal activitat del centre ho requerix, col·laborarà en les activitats pròpies del personal a les seues ordes.  
9. Comunicar al seu responsable immediat les incidències o anomalies observades en el desenrotllament de la seua tasca.  
10. En general, totes aquelles activitats no especificades anteriorment i que tinguen relació amb les anteriors.  
  
Auxiliar de residència:  
Assumirà funcions de servicis concrets: neteja, bugaderia, cuina i manteniment. Podrà realitzar tasques d'altres servicis de la seua àrea funcional, excepcionalment i de forma raonada, motivada i justificada als representants dels treballadors i treballadores.  
  
Auxiliar de neteja:  
Funcions:  
1. S'ocupa de la neteja permanent i continuada de les dependències del centre.  
Tasques:  
1. Arreplega i neteja del menjador, així com suport en la preparació de les taules.  
2. Neteja permanent de les distintes dependències de la residència/servici, segons li siguen assignades en el comunicat de treball per la governanta.  
3. En general, totes aquelles activitats no especificades anteriorment que li siguen sol·licitades i que tinguen relació amb les anteriors.  
4. Comunicar al seu responsable immediat les incidències o anomalies observades en el desenrotllament de la seua tasca.  
5. En general, totes aquelles activitats no especificades anteriorment i que tinguen relació amb les anteriors.  
  
Auxiliar de bugaderia:  
La seua funció general consistirà a mantindre sempre neta i a punt la roba de les persones usuàries, tant la personal com la roba de llit, tovalles, etc., així com la seua arreplega i repartiment posterior.  
Tasques:  
1. Arreplegar carros de roba bruta.  
2. Classificar la roba bruta.  
3. Llavar, eixugar i planxar la roba, junt amb el manteniment i repàs de la roba.  
4. Distribuir la roba neta per les distintes habitacions.  
5. Netejar locals i màquines de la bugaderia.  
6. Comunicar al seu responsable immediat les incidències o anomalies observades en el desenrotllament de la seua tasca.  
7. En general, totes aquelles activitats no especificades anteriorment i que tinguen relació amb les anteriors.  
  
Subalterns:  
Funcions:  
1. Arreplegar i lliurar correspondència, orientar el públic, atendre centraletes telefòniques, vigilar els punts d'accés i tasques de porteria.  
  
2. Ajudar a mobilitzar els usuaris, exceptuant-ne els canvis posturals.  
3. Omplir els comunicats d'entrada i eixida de les persones usuàries quan estes es produïsquen per permisos o vacacions.  
4. Vigilar i controlar les entrades i eixides d'usuaris i visites.  
5. Ajudar aquells usuaris que ho necessiten en el trasllat d'equipatge des de les habitacions o fins a estes exercint un obligat i discret control dels paquets que porten al centre les persones que hi tinguen accés. Igualment, el control d'entrades i eixides del personal.  
6. Mantindre el règim establit per la direcció per a l'accés d'usuaris i visitants a les diferents dependències de la institució.  
7. Comunicar l'encesa dels timbres de crida.  
8. Gestionar encàrrecs.  
9. Controlar l'armari de les claus, especialment les de les portes d'accés a la residència/servici.  
10. Tancar totes les portes de l'edifici a l'hora establida pel centre.  
  
11. Comunicar al seu responsable immediat les incidències o anomalies observades en el desenrotllament de la seua tasca.  
12. En general, totes aquelles activitats no especificades anteriorment i que tinguen relació amb les anteriors.  
  
  
Conductor de vehicle adaptat:  
És el treballador o treballadora el treball del qual consistix en:  
1. Mantindre en bon estat el vehicle sota la seua responsabilitat, realitzant el seu manteniment i aquelles reparacions per a les quals no siga necessària la intervenció d'un especialista.  
2. El transport de les persones usuàries quan i on es considere oportú.  
3. Comunicar al seu immediat superior les incidències o anomalies observades en el desenrotllament de les seues funcions.  
4. En general, totes aquelles activitats no especificades anteriorment que li siguen sol·licitades i que tinguen relació amb les anteriors.  
  
Cuiner:  
Funcions:  
1. S'ocuparà del programa dietètic de les persones usuàries, dissenyat i pautat des de l'àrea de salut, preparant adequadament els menús preestablits en este.  
2. Compliment estricte de tota la normativa sanitària vigent.  
Tasques:  
1. Preparar els menús segons el que s'ha establit ajustant-se sempre a les indicacions que, per escrit, passen l'àrea social i sanitària. Vigilància especial de les dietes.  
2. Cuidar la qualitat i presentació de menús.  
3. Ajustar la quantitat a allò que ha prescrit el metge.  
4. Recepció dels aliments, emmagatzematge, supervisant-ne la quantitat i la qualitat.  
5. Presentar les comandes a la coordinadora de servicis generals.  
6. Vigilar diàriament la caducitat dels aliments i la seua correcta distribució en les cambres frigorífiques, segons les característiques de cada aliment i d'acord amb la normativa establida per la Conselleria de Sanitat.  
7. Guardar les mostres de menús que es cuinen diàriament d'acord amb la normativa vigent.  
8. Supervisar igualment que la maquinària i els utensilis que hi ha en la cuina estiguen nets.  
9. Cuidar el bon ús i estat dels utensilis i la maquinària de cuina.  
  
10. Controlar el fem, segons les normes de sanitat.  
11. Traslladar els residus fins al lloc indicat per a la seua futura evacuació.  
12. Emplatar els menús en les hores dels menjars.  
13. Col·laborar en el seu àmbit funcional, a petició de l'equip tècnic, en aquelles necessitats educatives de les persones usuàries relacionades amb la seua professió.  
14. Comunicar al seu superior les incidències o anomalies observades en el desenrotllament de la seua tasca.  
15. En general, totes aquelles activitats no especificades anteriorment i que tinguen relació amb les anteriors.  
  
Auxiliar de cuina:  
Funcions:  
1. Llavar verdures, peixos i tractar en cru tubèrculs i llegums.  
  
2. Vigilar l'encesa de foguers i forns.  
3. Servir de suport als cuiners per mitjà de l'execució de totes les tasques que li pauten estos, relatives a la preparació dels menús, control de rebost i magatzem, higiene, i neteja de totes les dependències relacionades amb la cuina.  
4. Muntar i desmuntar carros de menjars i neteja d'estos.  
5. Preparar les taules del menjador.  
6. Comunicar al seu responsable immediat les incidències o anomalies observades en el desenrotllament de la seua tasca.  
7. En general, totes aquelles activitats no especificades anteriorment i que tinguen relació amb les anteriors.  
  
Auxiliar de manteniment:  
1. És el treballador o treballadora que realitza directament el manteniment del centre, les seues instal·lacions i exteriors, fa el muntatge, l'ajust i la posada al punt de qualsevol tipus d'instal·lacions de mesura, regulació i control simple o automàtic de temperatura, previsions de cabals, de poder calorífic, de nivells analitzadors d'aigua i semblants, etc.  
2. Realitza els treballs de paleta, planxa, pintura, fusteria, etc., que són necessaris per al manteniment de les instal·lacions de l'edifici.  
3. Realitza les comprovacions periòdiques en les maquines o instal·lacions marcades en els reglaments i instruccions tècniques d'estos, fa que els valors definitius en aquells es troben dins dels límits permesos.  
  
4. Neteja les sales de màquines, instal·lacions, quadros electrònics, transformadors, taller, etc.  
5. Realitza les xicotetes operacions en els dispositius de les instal·lacions mencionades i en els aparells portàtils considerats com a utillatge.  
6. Ompli els comunicats de treball i les fitxes de revisió o verificació de cada instrument reparat per a la correcta marxa del servici.  
  
7. Comunicar al seu responsable immediat les incidències o anomalies observades en el desenrotllament de la seua tasca.  
8. En general, totes aquelles activitats no especificades anteriorment i que tinguen relació amb les anteriors.  
  
ÀREA D'ADMINISTRACIÓ  
Esta formada per:  
· Director.  
· Oficial administratiu.  
· Auxiliar administratiu.  
  
Director:  
Té la responsabilitat directa davant de la direcció de l'empresa del funcionament correcte del centre, així com de tots i cada un dels servicis que es presten. Basant-se en esta responsabilitat, s'establixen a continuació les funcions específiques que li són pròpies:  
1. Informar la Direcció General de Servicis Socials o l'entitat competent de tots els assumptes que concernisquen a l'adequat funcionament de la residència o servici d'ajuda a domicili (SAD), presentant tots els informes i la documentació que se li sol·licite des d'esta.  
2. Complir i vigilar que es complisquen totes les directrius emanen tant de la Direcció General de Servicis Socials o de l'entitat competent, com de la direcció de l'empresa.  
3. Assumir, mantindre i potenciar les relacions amb tercers.  
4. Aplicar el conjunt de les disposicions reguladores del funcionament del centre o servici i cooperar amb direcció de l'empresa en la bona marxa d'este.  
5. Mantindre la coordinació operativa amb l'entitat contractant, a fi de coordinar incidències, altes, baixes o qualsevol altra situació que puga produir-se.  
6. Organitzar i supervisar les distintes àrees i servicis del centre.  
7. Aplicar les directrius, normes, disposicions i ordes en vigor, exigint el seu compliment.  
8. Exercir la direcció del personal.  
9. Organitzar el funcionament de la residència o del servici d'ajuda a domicili (SAD) per mitjà d'una adequada programació, supervisió i avaluació dels servicis que s'oferixen.  
10. Seguir, controlar i avaluar el pla de gestió, en coordinació amb l'estructura empresarial.  
11. Administrar els pressupostos assignats.  
12. Facilitar, als treballadors i treballadores i als distints servicis, els mitjans adequats i necessaris per al seu funcionament correcte realitzant, també, les gestions necessàries per a això.  
13. Fomentar i estimular el reciclatge i la formació contínua dels treballadors i treballadores.  
14. Complir i fer complir la normativa sanitària vigent establida per la Conselleria de Sanitat en matèria de menjadors, manipulació i conservació d'aliments.  
15. Determinar la persona que assumix la responsabilitat del centre davant de qualsevol incidència que es produïsca en la seua absència.  
16. Exercir la responsabilitat directa en l'organització de les distintes àrees de l'organigrama funcional del centre.  
17. És responsable de les relacions amb la Direcció General de Servicis Socials, amb l'entitat contractant i amb altres recursos comunitaris.  
· Prestar assessorament i suport, dins de l'àmbit de les seues facultats, als òrgans de participació per mitjà de tots els recursos personals i tècnics del centre.  
18. Assegurar la prestació dels servicis de caràcter terapèutic, cultural i de temps lliure, dins del seu àmbit.  
19. Relacionar-se directament amb els usuaris i les seues famílies, en cas de necessitat.  
20. Fomentar i promoure la posada en marxa de programes que eleven la qualitat de vida de les persones usuàries i la qualitat de les prestacions i servicis que se'ls oferixen.  
21. Intercanvi amb altres experiències de treball, en la mateixa comarca, la Comunitat Valenciana i altres comunitats autònomes.  
22. Comunicar al seu immediat superior les incidències o anomalies observades en el desenrotllament de les seues funcions.  
23. En general, totes aquelles activitats no especificades anteriorment i que tinguen relació amb les anteriors.  
  
Oficial administratiu:  
1. És el personal que actua a les ordes dels òrgans directius del centre i té a càrrec seu un servici determinat dins del qual, amb iniciativa i responsabilitat, amb o sense altres treballadors i treballadores a les seues ordes, realitza treballs que exigixen càlculs, estudis, preparació i condicions adequades, com ara càlculs d'estadística, transcripcions de llibres de comptes corrents, redacció de correspondència amb iniciativa pròpia, liquidacions i càlculs de nòmines de salaris, sous i operacions anàlogues, de forma manual o mecanitzada.  
2. Es consideren inclosos en esta categoria els caixers de cobraments i pagaments sense firma, que perceben plus de crebant de moneda.  
3. Confecció de rebuts salarials.  
4. Confecció de butlletins de cotització, TC1 i TC2.  
5. Confecció i redacció de contractes de treball.  
6. Altes, baixes i variacions de treballadors.  
7. Cartes de pagament IRPF i resum anual.  
8. Facturació.  
9. Gestió de bancs.  
10. Cobraments i pagaments a clients i proveïdors.  
11. Control de caixa.  
12. Comunicar al seu immediat superior les incidències o anomalies observades en el desenrotllament de les seues funcions.  
13. En general, totes aquelles activitats no especificades anteriorment i que tinguen relació amb les anteriors.  
  
Auxiliar administratiu:  
1. És el treballador o treballadora que, amb iniciativa i responsabilitat restringida i subordinada als òrgans directius del centre, realitza funcions de mecanografia, arxiu i altres activitats de tècniques administratives.  
2. Recepció de les persones que accedixen al centre.  
3. Registre i control de fotocòpies.  
4. Recepció i emissió de telefax.  
5. Realització de tasques informàtiques (transcripció de textos, cartes, etc.).  
6. Registre de correspondència.  
7. Comunicar al seu immediat superior les incidències o anomalies observades en el desenrotllament de les seues funcions.  
8. En general, totes aquelles activitats no especificades anteriorment i que tinguen relació amb les anteriors.  
  
  
ANNEX III  
  
1. Termes i definicions  
1.1. Activitats bàsiques de la vida diària (ABVD)  
Conjunt d'accions que realitza una persona en la seua vida quotidiana que li permeten una autonomia personal. Les més importants són el bany, el vestit, l'agençament personal, la continència, anar al bany, els trasllats i desplaçaments, les transferències, la marxa i la deambulació, pujar i baixar escales.  
1.2. Autonomia  
Capacitat de controlar, afrontar i prendre, per iniciativa pròpia, decisions personals sobre com viure d'acord amb les normes i preferències pròpies, així com de realitzar les activitats bàsiques de la vida diària.  
  
1.3. Ajudes tècniques  
Són equips, dispositius, aparells o adaptacions, producte de la tecnologia, que s'utilitzen per a suplir moviments o ajudar en les limitacions funcionals de les persones amb discapacitat o pèrdua d'autonomia.  
  
1.4. Domicili  
És el lloc on la persona usuària viu i té la seua residència habitual.  
  
1.5. Entitat prestadora  
Organització d'iniciativa pública o privada proveïdora del servici d'ajuda a domicili  
1.6. Entitat titular  
Organització pública que dissenya i definix les característiques del servici i la relació administrativa o contractual amb la persona usuària.  
1.7. Persona usuària  
És aquella que rep el servici d'ajuda a domicili i a qui s'aplica el pla d'atenció.  
1.8. Pla d'atenció  
Document que sorgix com a resultat de la valoració i que arreplega les característiques del servici a prestar a la persona usuària. Establix els objectius a aconseguir i les activitats a desenrotllar, marcant la seua temporalitat.  
1.9. Transferències, trasllats i mobilitzacions  
Les transferències consistixen en el canvi de posició de la persona usuària (ex. transferència del llit a la cadira).  
Els trasllats són els desplaçaments d'un espai a un altre del domicili o fora d'este (ex. trasllat de l'habitació al bany).  
Les mobilitzacions s'entenen com una tècnica que s'empra per a mantindre les estructures articulars i musculars en les millors condicions fisiològiques, així com per a millorar el sistema vascular i la integració neurològica. Per a realitzar este tipus de mobilitzacions sempre és necessari l'ús d'ajudes externes.  
2.0. Programació  
Informació que rep l'auxiliar d'ajuda a domicili per a desenrotllar el seu treball d'atenció directa. Hi ha de constar, almenys, el nom del la persona usuària, adreça, tasques a realitzar, freqüència, horari i temps d'atenció directa.  
2.1. Condicions ideals de manipulació manual  
S'entén com a condicions ideals de manipulació manual les que inclouen una postura ideal per al maneig (càrrega prop del cos, esquena dreta, sense girs ni inclinacions), una subjecció ferma de l'objecte amb una posició neutral de la monyica, alçaments suaus i espaiats i condicions ambientals favorables. Guia INSHT (Institut Nacional de Seguretat i Higiene en el Treball).